pesämökki ja petivaatteet\nvessalaatikko ja kuivikkeet\nLue tästä Maa- ja Metsätalousministeriön lemmikkieläimen pitopaikan vaatimukset.\nOn täysin makuasia, haluaako hamsterinsa asuttaa terraarioon, häkkiin vai niiden yhdistelmään tai välimuotoon. Omistaja joutuu itse punnita niiden erilaisia versioita sekä hyviä ja huonoja puolia. Tässä voidaan puhua häkistä tarkoittaen hamsterin asumusta yleisesti ottaen, oli se sitten monikerroksinen metallihäkki, puusta ja minkkiverkosta rakennettu kaappi, vanha lasinen akvaario tai muovinen terraario.\nAsunto saa olla itsetehty tai ostettu. Kumpikin voi olla kallis tai edullinen vaihtoehto, riippuu täysin itsestäsi. Hamsteria ei liikuta onko häkki värikäs ja koristeellinen vai vähän vaatimattomampi tekele. Tärkeintä on, että häkissä on tarpeeksi tilaa ja turvaa, lajinomaiset kestävät ja virikkeelliset kalusteet, helpposiivota, pitää hamsterin sisällään, mutta se on myös helppo ruokkia ja saada häkistä ulos.\nOstaessasi häkkiä eläinkaupasta, hinta on helposti päätä huimaava, jos häkki on täytetty kaikenlaisella värikkäällä tilpehöörillä. Tämä huijaa ihmissilmää. Lähempi tutustuminen yleensä osoittaa muovisen krääsän kelvottomaksi aikuiselle hamsterille. Tarvikkeet ovat yleensä muovisia, heppoisia ja pieniä. Kaikki muoviset huonekalut ovat periaatteessa huonoja, koska hamsteri voi jyrsiä niitä ja niellä teräviä palasia. Häkissä yleensä mukana tuleva muovimökki ja pikkujuoksupyörä ovat liian pieniä aikuisen syyrialaisen käyttöön. Kupit ja vessalaatikon voi hankkia helposti erillisinä ja joka kotitaloudesta niitä voi löytyä ihan ilmaiseksikin. Alle desin pikkukupposet hamsteri kantaa mökkiinsä sellaisenaan tai kadottaa puruihin.\nEdullisempia hankintoja asumuksen kannalta ovat yleensä käytettyjen ostaminen. Jyrsijänäyttelyissä, myyntisivuilla, foorumeilla, jopa kirpputoreilla jne. on usein myytäviä häkkejä ja terraarioita. Jotkut voivat olla hyvinkin vähänkäytettyjä.\nItsetekeminen voi olla hyvin kallista, jos ei pysty ostamaan mistään vain pientä määrää verkkoa. Jotkin rauta- tai maatalouskaupat myyvät vain kokonaisia rullia. Uusiokäytöllä luonto pelastuu, älä epäröi hyödyntää kaikkea, mitä sinulla on jo ennestään! Häkin/terraarion voi kyhätä rautaverkosta, laudoista, tukevasta levystä, lasista, plexistä... Kaikki lähtee hyvästä pohjalaatikosta, joka voi olla vaikka tavaratalon muovilaatikko tai itse vesivanerista rakennettu.\nVerkko-osan/pinnavälin tulee olla korkeintaan sentin levyistä. Tarkista, ettet osta esim. marsuhäkkiä, sillä hamsteri pääsee siitä läpi. Ovien tulee olla tiiviitä. Seinien pinnojen tulee olla suurimmaksi osaksi vaakasuorassa, että niissä pääsee paremmin kiipeilemään. Hamsterit riippuvat mielellään seinissä ja katossa, mutta koska ne ovat hiiriä huomattavasti kömpelömpiä kiipeilijöitä, kannattaa kuivikkeita olla mahdollisimman paksu kerros pohjalla pehmusteena hamsterin pudota tömähtäessä alas. Tämän takia suoran putoamismahdollisuuden on oltava alle 30cm, muuten hamsun voi käydä pahastikin. Yleisintä, mitä voi sattua, on jalan tai hännän katkeaminen, mutta hamsteri voi myös halvaantua.\nKaikki hamsterit tarvitsevat katon päänsä päälle, sillä niiden lempiharrastus on seinäkiipeily. Hamsterin asumuksen kannattaa olla tietenkin mahdollisimman iso, ainakin 40x30cm. Jos haluaa laittaa hamsterihäkkejä vierekkäin, on varmistettava, etteivät hamsterit pääse puremaan toisiaan häkin pinnojen välistä.\nHäkki lienee yleisin syyrialaisen hamsterin koti. Häkki tarjoaa hyvät kiipeilymahdollisuudet, ja seinäkiipeilyhän on syrkin rakkain harrastus. Häkin pinnoihin/verkkoon on myös helppo kiinnittää juomapullo ja juoksupyörä. Häkkiin on myös helppo tehdä lisäkerroksia.\nHäkissä saisi kernaasti olla vähintään puolitoista kerrosta eli pohjakerroksen lisäksi pieni parvi. Useampikin kerros sopii mainiosti, mutta varo ettet sitten tingi pohjalaatikon koosta kauheasti. Toki jokainen kerros lasketaan mukaan pohjapinta-alaan. Kerroshäkkiä ostaessasi tai tehdessäsi, kiinnitä huomiota ovien sijaintiin ja siihen, että pääset käsiksi joka kerrokseen. Kerrosten ei tarvitse olla kokonaisia, vaan myös tasanteet/parvet siellä täällä ovat mukavia.\nKerroshäkin voi helposti tehdä lintuhäkistä. Muutenkin häkki, jossa on liian korkea pudotus hamsterille, on helposti korjattu muutamalla välikerroksella. Kerrosten ei tarvitse olla hamsterinpitävät, koska se ei silti pääse häkin ulkopuolelle. Kunhan se vain ei vahingoita itseään rakenteissa. Kerroksia voi tehdä tiheästä verkosta. Liian suurisilmäinen verkko on ikävä, kun jalat osuvat kokoajan väleihin. Lisäksi verkko on vaarallinen, jos hamsteri saa ponnisteltua päänsä sen läpi. Ja sen se tekee! Kerroksia voi tehdä myös:\nlauta: +hampaille mukava, +luonnollinen, -painava\nvaneri: +kevyt, -heikkenee pesuissa\nmuovilevy: +helppo puhdistaa, +kevyt, -vaarallinen jyrsiä!\nlasi: (hio reunat!) +pesun- ja hamsterinkestävä, -särkyvä, -painava, -vaikea kiinnittää\npahvi: +helppo vaihtaa ja kiinnittää, +halpa, +kevyt, +hamsulle vaihtelua, +hampaille mukava, -ei kestä pesua/puhdistusta/hamsteria\nHamsterille tuo mukavaa vaihtelua mihin tahansa häkkiin, kun seiniin kiinnitetään tukevasti maalarinteipillä pahvisia rasioita, joihin on valmiiksi leikattu oviaukkoja. Maitopurkit, konvehtirasiat, keksipaketit jne. ovat mainioita. Suurempiakin rasioita voi käyttää, mutta esimerkiksi riisimuropakkaus vaatii aika paljon vapaata korkeutta häkistä. Pienen rasian pitäisi olla vähintään sen kokoinen, että hamsteri mahtuu menemään sen läpi, eihän siitä muuten mitään iloa ole, kuin että sen päällä voi istua.\nPahvirakennelmat häkissä eivät tietenkään ole ikuisia. Joillain hamstereilla ne voivat kestää hyvinkin pitkään. Niistä saattaa tulla jopa ruokakomeroita. Pahvin lyhytikäisyyden voi laskea hyväksi tai huonoksi puoleksi. Likaantuneen osan voi leikata pois, jos ei halua poistaa koko elementtiä. Nakerrettujen osien tilalle voi teipata uusia, joten ympäristö pysyy sopivan vaihtelevana hamsterin kannalta ilman, että esim. mökin tai vessan paikkaa vaihdetaan.\nTikkaat eivät ole hamsterilla välttämättömät kerroksesta toiseen, koska se kiipeää yhtä kätevästi seinää pitkin. Toki tikkaat voivat loivaan laitettuna helpottaa alastuloa. Monet hamsterit kuitenkin kokevat tikkaat vain haasteeksi siitä, että saako ne kumoon vai ei... Tarvittaessa ne voi kiinnittää pysyvästi paikoilleen rautalangalla. Teippi toimii myös lyhyempiaikaisena kiinnittäjänä.\nTikkaita on eläinkaupoissa muovisia "laskusiltoja", metallipinnaisia sekä tietenkin häkkilintujen puutikkaita. Tikkaat on hyvin helppo tehdä itse verkonpalasesta. Suosittu malli on myös laudanpätkä, johon on liimattu tai naulattu pienillä nauloilla ohuita puunpätkiä poikittain. Myös hamsterinmentävä putki voi toimia kätevänä reittinä kerroksesta toiseen. Myös paikoilleen teipattu munakennon puolikas toimii hamsterilla portaina.\nHäkissä tulee olla kiinteä pohja, sillä laki kieltää lemmikkien pitämisen verkkopohjan päällä. Joskus ulkomaista tekoa olevien häkkien mukana tulee pohjaritilä, jonka voi asettaa kuivikkeiden päälle. Tällaiset ritilät joutavat välikerrosten rakennusmateriaaleiksi!\nPohjalaatikon reunan olisi hyvä olla ainakin 10cm korkea, sillä jotkut hamsterit pitävät kaivelusta varsinkin poikasena. Mitä korkeampi reuna, sen parempi. Pohjan tulee kestää kosteutta ja pureskelua. Yleensä pohjalaatikot ovat muovisia, mikä onkin ehdottomasti paras materiaali. Jos häkki tehdään itse, kannattaa etsiä ensin pohjaksi sopiva muovilaatikko, ja rakentaa sitten häkki sen mitoilla. Tavaratalojen muoviosastolta löytyy yleensä mukavasti valinnanvaraa pohjalaatikoksi, kissanhiekkalaatikko tai vaikkapa rikkimenneen dunan/rodyn pohja käyvät myös. Mielikuvituksen avulla häkin voi toki rakentaa niinkin, että siinä on yhdistetty kaksi erillistä pohjalaatikkoa.\nJos tehdasvalmisteisen häkin muovipohja menee rikki, siihen on tietenkin vaikea löytää sopivaa tilalle. Tällöin häkin mittojen mukaan kannattaa rakentaa vanerista uusi pohja. Ohut vesi- eli filmivaneri on kaikista parasta, koska se ei ime kosteutta eikä hajua, kestää pesua ja nakertelua. Se on kuitenkin melko hintavaa, ja vesivaneripohjalla varustettu häkki on painava. Että häkki ei uppoaisi aivan pohjalle asti, voi laatikon jokaiseen nurkkaan naulata pienet, yhtä korkeat palikat. Tällöin häkki jää hieman koholle pohjasta, jolloin kuivikkeiden vaihtaminen on siistimpää. Myös pellistä ja aaltopahvin näköisestä muovilevystä valmistetaan kotitekoisia pohjia.\nHäkin ristikko-osan tulee olla metallia. Tästä syystä esim. muovinen pyykkikori ei ole kovinkaan pitkäikäinen ratkaisu. Hamsteri käyttää paljon energiaa pinnojen nakerteluun, joten niiden pitää olla jyrsimisenkestävät. Kaupoissa näkee kauniisti maalattuja häkkejä. Kannattaa varautua henkisesti siihen, että ristikko on hetken kuluttua värikäs, sillä maali kuluu pois hamsterin hampaiden alta. Sama pätee muovitettuihin verkkoihin. Tässä erilaisia verkkovaihtoehtoja hyvine ja huonoine puolineen:\nsilmäkoko 1X2 cm sopiva\nruudut voi laittaa vaaka- tai pystysuoraan\npystysuoraan laitettuna ruutuihin on helpoin laittaa juomapullo ja juoksupyörä\nikuisesti kestävä materiaali\nsinkitty eli kiiltävä pysyy siisteimpänä\nsinkkimätön on pehmeämpi leikata\nvoi olla vaikea saada ostettu vajaata rullaa\nsilmäkoko 1x1 cm pitää pienimmänkin hamsterin tallella\nhyvin ohutta rautalankaa\ntodella helppo leikata ja taivutella\nei kestävimmästä päästä\nkevyttä, hamsteri jaksaa heittää koko häkin nurin nenällään\nsopii terraarion osaksi sekä paikkaukseen mainiosti\nsilmäkoko n. 0,5 x 0,5 cm ei päästä karkuun edes ajatuksia, mutta...\nrautalankoja ei ole hitsattu toisiinsa kiinni, joten muuttaa muotoaan\nerittäin hankala työstää, koska reunat pitää jotenkin päätellä\nreunoissa törröttävät langat pistävät ja raapivat\nLiian suurisilmäisiä seiniksi:\njääkaappi- tai hellanritilät\nisommille eläimille tarkoitetut häkit\n(ne voi toki vuorata seulaverkolla hamsun käyttöön)\nTerraarioiksi kutsutaan yleensä kaikkia kiinteäseinäisiä asumuksia. Terraario voi olla vanha akvaario, eläinkaupasta nimenomaan hamsterille tarkoitettu muovilinnoitus tai omatekoinen laatikon ja verkon yhdistelmä.\nMyös tässä tapauksessa kannattaa kiinnittää huomiota, että ostaa varmasti pikkujyrsijälle eikä marsulle tarkoitetun terran. Ritilän pinnavälin saa olla korkeintaan 1cm. Terraariota hankkiessa kannattaa huomioida myös, miten siihen on tarkoitettu asentaa juomapullo.\nTerraario on ehdottomasti suosituin kääpiöhamsterin asunto. Erityisesti venäjänkääpiöt ovat vielä syyrialaistakin kömpelömpiä kiipeilemään. Pieni kääpiö voi myös päästä helposti karkuun häkistä. Myös syrkki kannattaa asuttaa terraarioon, kun sille teetetään poikaset. Pikkupoikaset lähtevät liikkeelle pariviikkoisina ja voivat vielä silloin mahtua ristikon läpi. Terraario on muutenkin turvallisempi paikka liikkumaan opetteleville hamsterinpoikasille.\nTerraarioiden parhaita puolia ovat kiinteiden seinien ansioista siisteys ja vedottomuus. Eläin voi myllästää puruissa aivan mielin määrin ilman, että terran ympäristö roskaantuu. Toisaalta syyrialaiset hamsterit eivät yleensä ihan niin paljon rakasta kaivamista kuin seinäkiipeilyä, jolle terraariossa on vaikea luoda mahdollisuuksia. Koska hamsteri keskittyy kaivamiseen, jalustansa varassa seisova juoksupyörä on melkein aina kumossa.\nPitkästyessään hamsteri ei voi nakertaa kaltereita, kuten se häkissä tekisi. Sen sijaan hamsterin aika kuluu seiniä vasten meloessa, jos se ei löydä terrasta sopivaa kohtaa jyrsijättäväksi.\nErilaisia valmistusmateriaaleja punnitessasi kannattaa lukea myös häkki-luku, ettei niitä tarvitse käydä uudelleen läpi.\nDuniksi kutsutaan kaikkia muoviterraarioita, jossa on värillinen alaosa ja läpinäkyvä yläosa sekä kattoritilä. Näistä käytetään myös nimiä rody, miniduna, gabber... Mutta kutsumme niitä kaikkia nyt tässä duniksi. Dunien ylä- ja alaosat ovat kiinni toisissaan avattavilla muoviklipseillä. Tämä tekee siivoamisesta kätevää. Tämä saumakohta on kuitenkin yksi niistä dunien monista heikoista lenkeistä, jotka joutuvat hamsterin hampaiden uhriksi. Duniin on erityisen hankala tarjota kiipeilymahdollisuuksia, joten hamsteri keskittää mielenkiintonsa jyrsimiseen. Myös juomapullon suuttimen ja klipsien reiät kokevat yleensä laajennuksen.\nDunaa ostaessasi varmista, että katossa on ritilä, jonka voi irrottaa kokonaan. Joissain versioissa ritilässä on pieni luukku. Hankalissa tilanteissa pikkuluukku ei riitä, esim. vielä arkaa hamsteria käsiteltäessä. Silloin olisi hyvin tärkeää, että kattoritilän irrottaminen kävisi kätevästi ja meluttomasti. Joissain malleissa kattoritilä irtoaa kovalla ryminällä, jolloin arka hamsteri voi säikähtää entisestään.\nHamsterin voi mainiosti majoittaa entiseen akvaarioon tai matelijalle tarkoitettuun lasiterraarioon. Lasiasumusten hyviä puolia ovat jyrsimiskestävyys, tilavuus ja tukevuus. Hamsterin puuhia on myös vaivaton seurata lasin läpi. Huonoja puolia ovat painavuus (hankala pestä), särkymisvaara, kattoristikon puuttuminen sekä silikonit. Yritä ottaa selvää, onko akvaariossa käytetty silikoni mahdollisesti ollut myrkyllistä. Yleensä pehmeä ja läpinäkyvähkö silikoni on melko turvallista, eivätkä hamsterit sitä työkseen syökään. Kovettuva valkoinen silikoni voi olla myrkyllistä. Jos akvaarion haluaa asuttaa hamsterin jälkeen taas kalojen käyttöön, silikonit joutuu uusia kokonaan.\nAkvaarioon samoin kuin esim. tavaratalosta ostettuihin suuriin muovilaatikkoihin joutuu itse kehittää katon. Akvaariossa saattaa toki olla kalojen jäljiltä jonkin sortin happireiällä varustettu lasilevy tms. kattona, mutta se harvoin yksin riittää hamsterin pitämiseksi. Sen sijaan matelijoiden lasiterraarion luulisi sisältävän hamsterinkin pitävän, hengittävän kannen.\nVerkkomateriaaleja on vertailtu häkki-luvussa. Helpointa on vain muotoilla verkonpala akvaarion päälle, mutta mitä jäykempi verkko, sen työläämpää ja akvaarion yläreunoja kuluttavampaa se on aina avata ja sulkea. Hyvin kevyen verkon voi saada hamsterikin irti akvaariosta, jos sen päälle ei laita painoa. Akvaarioon ei oikein voi mitenkään muutenkaan kattoa kiinnittää, joten jos siihen saa tukevasti taivuteltua esim. minkkiverkon, voi tähän sitten tehdä pienemmän luukun joka päiväistä käyttöä varten. Koko katto irrotetaan sitten vain esim. siivouspäivänä.\nPeriaatteessa hamsteri voi pysyä korkeassa akvaariossa ilman kattoakin, mutta se on hyvin riskaapelia. Jokainen kaluste pitää harkita tarkkaan, ettei se ole liian lähellä seinää tai ettei hamsteri saa sitä siirrettyä niin, että pääsee kiipeämään karkuun. Juoksupyörä ja mökki voivat olla liian "vaarallisia" käyttää ollenkaan, ellei seinä ole todella korkea. Entä juomapullo?\nJos löydät tukevan, tarpeeksi suuren muovilaatikon, siitä tulee yleensä oikein edullinen terraario pienellä tai suuremmalla askartelulla. Toki laatikon voi rakentaa myös esim. vanerista. Eri rakennusmateriaaleja ja verkkoja on vertailtu häkki-luvussa.\nHuomaathan, että laatikon ei tarvitse olla välttämättä läpinäkyvä. Läpinäkyvyys on lähinnä omistajan mukavuustekijä, riippuu miten asunto on sijoitettu. Jos terra on hyvin korkealla hyllyn päällä, hamsteri on tietenkin täysin eristyksissä ulkomaailmasta läpinäkymättömässä kodissaan. Tämä ei luultavasti myöskään täytä eläinsuojelullisia vaatimuksia, koska eläimen hyvinvointia ei voi tarkkailla? Jos sen sijaan terra on matalalla, esim. lattialla, hamsteri ja ihmiset näkevät toisensa kattoverkon läpi.\nLaatikkoon voi leikata ikkunan tai useampia ja peittää sen verkolla, kovalla läpinäkyvällä muovilla, pleksillä tai lasilla. Ikkuna voi olla vaikka koko seinän kokoinen, kun vain ennen leikkaamista suunnittelee, miten läpinäkyvä osa kiinnitetään paikoilleen. Yleensä terran ja paikkausmateriaalin pitää mennä jonkin verran päällekkäin. Ne voi liimata yhteen silikonilla tai jollain superliimalla tai lyhyempiaikaisempaan pitoon myös ilmastointiteipillä, niin että paikka ja teippi tulee ulkopuolelle.\nVerkko kannattaa kiinnittää laatikkoon rautalangalla neulomalla. Leikatun aukon ympärille pitää ensin tehdä pikkuruisia reikiä, joista rautalanka sitten kulkee. Verkko kannattaa laittaa laatikon sisäpuolelle, jolloin se suojaa leikattua muovireunaa hamsterin suurennusyrityksiltä. Verkkoikkunan alapuolelle kannattaa jättää kymmenisen senttiä ehjää muovia, etteivät purut tule ikkunasta ulos.\nSeinään tehtävät ikkunat ovat siitäkin hyviä, että verkkoon voi sitten kiinnittää juomapullon ja juoksupyörän.\nTavaratalojen muovilaatikko-osastoilla yleensä on myös valikoimaa sellaisista laatikoista, joissa on valmiiksi kansi. Kannattaa valita kansi, jossa on napakat klipsit, että kansi pysyy visusti kiinni. Hamsterilla on ihmeen paljon voimaa, joten se jaksaa kyllä nostaa kannen nenällään, jos se ei pysy kunnolla kiinni. Jos laatikon kylkeen ei halua tehdä verkkoikkunaa, voi kanteen sen sijaan leikata aukon ja peittää sen verkolla.\nLaatikkoon voi taitella katon verkosta samalla periaatteella kuin akvaarioon. Toisin kuin akvaarioon, muoviseen tai vaneriseen laatikkoon sen voi myös kiinnittää pysyvästi naulaamalla tai rautalangalla neulomalla. Huolehdithan tällöin, että teet tarpeeksi suuren luukun. Sen luukun kautta nimittäin joudut häkin siivota ja siitä pitäisi mahtua myös hamsterille suunnittelemasti kalusteet, kuten mökki ja juoksupyörä.\nOn myös sellaisia laatikoita, jotka pinotaan päällekkäin tiiviisti. Tällöin katto tarvitaan vain päällimmäiseen laatikkoon, ellei siellä sitten säilytä vaikkapa hoitovälineitä. Laatikoista muodostuu tällöin monen eri eläimen kerrostalo tai yhden eläimen monikerroksinen terraario, jos ylempien laatikoiden pohjaan leikataan reikä ja asennetaan verkosta tikkaat. Tällöin alimmaisen laatikon voi täyttää vaikka kokonaan kuivikkeilla kunnolliset kaivelumahdollisuudet tarjoamaan. Saman hamsterin käytössä olevien ylempien kerrosten pohjalle ei tarvitse laittaa kuivikkeita. Yksilöstä riippuen vessalaatikko useammassa kerroksessa saattaa olla tarpeen ainakin aluksi.\nPinottavien laatikkojen hyvä puoli on tilansäästävyys. Huono puoli sen sijaan on se laatikkojen ainainen pinoaminen ja purkaminen ruokinnan yms. yhteydessä.\nHuomaathan, että käyttäessäsi laatikkoa, jonka päälle tulee muovikansi tai toinen laatikko, sinun on ehdottomasti tehtävä kylkeen verkkoikkuna, että happi riittää. Pelkkä reikien poraaminen kylkiin ja/tai kattoon ei riitä, vaikka ne ovatkin mainio lisä.\nKääpiöhamstereille voi sopia Ferplastin Geo-terraariot, joita on eri kokoisia. Lähinnä ne ovat kuitenkin väliaikaiseen asumiseen sopivia ja nykyään Ferplastin terroja käytetäänkin enemmän kuljetusboxeina. Niissä on korkea läpinäkyvä muovilaatikko alaosana ja irroitettava, värillinen muoviristikkokansi. Kannessa on yleensä pieni luukku tai kaksi, sekä suurimmissa paikka johon voi tehdä reiän juomapullolle.\nNäiden terrojen parhaita puolia ovat juuri nämä juomapullon paikat, mutta pullon pitää olla tietyn kokoinen (kani/marsu). Koko on kuitenkin melko yleinen eli löytyy lähes kaikista pullomerkeistä. Pullo pysyy vähän liiankin hyvin paikallaan eikä ainakaan näissä versioissa ole hamsterilla pahemmin mahdollisuutta laajentaa juomapullon aukkoa, kuten niissä malleissa, joissa terran sisäpuolelle tulee vain pullon suutin. Sen sijaan hamsterilla on melko hyvät edellytykset rei'ittää katto ihan muuten vaan. Ristikko on hyvin tiheä, se on joka tapauksessa muovia. Kun eläin keksii ryhtyä roikkumaan etujalkojensa varassa ala- ja yläosan saumassa, reikää alkaa syntyä. Onneksi nämä terrat ovat melko helppoja paikata rautalangalla. Toiset kääpiöt ovat myös sen verran kömpelöitä, etteivät koskaan pääse niin korkealle. Näiden terrojen huono puoli on niiden pieni koko muihin verrattuna. Sisustusmahdollisuudet ovat myös hyvin rajalliset.\nSaman sarjan flat-boxit ovat muuten samanlaisia, mutta huomattavasti matalampia. Tällöin niitä on vielä vaikeampi sisustaa virikkeellisesti ja hamsterin on entistä lyhyempi matka nakertamaan kattoristikkoa. Itse käyttäisin näistä boxeista vain pohjalaatikon ja tekisin siihen korkeamman yläosan verkosta.\nMarkkinoilla ei enää juuri muita jyrsijöiden asuttamiseen tarkoitettuja terraarioita näekään, kuin dunia yms. Toki on sellaisia hyvin monimutkaisia ja kalliita muovilinnoituksia, jossa on putkia sisällä ja ulkona, sekä enemmän tilpehööriä kuin liikkumistilaa. Tällaiset soveltuvat ennemminkin puuha- ja leikkituokioihin kuin vakituiseen asumiseen.\nMyös jyrsijöille tarkoitettuja lasisia terraarioita näkee, niissä on katossa osittain tiheä verkkokansi ja osittain lasia. Niihin pätee samat hyvät ja huonot puolet kuin akvaarioihin.\nEläinkaupoista löytyy nykyään paljon hauskoja jyrsijänkoteja, joissa on yhtäaikaa terraarion ja häkin osia. Kaikista fiksuimpia ovat sellaiset, joissa on terraariomainen läpinäkyvä alaosa, johon voi laittaa erittäin paksun kerroksen kuivikkeita ja siten hamsterilla on mahdollisuus kaivautua oikein syvälle. Terraarion päällä on sitten vielä korkea häkkimäinen yläosa, johon voi sijoittaa kalusteet, kuten ruokailuvälineet, juoksupyörän yms. Niissä on siis yhdistettynä häkin ja terran parhaat puolet: kunnollinen kiipeily- ja kaivautumismahdollisuus.\nSitten on myös erilaisia terran ja häkin välimuotoja. Niissä on yleensä sekä kiinteitä että verkkoseiniä. Näiden ominaisuudet vaihtelevat. Monesti näkee aika pieniä tai muovileluilla täyteen ahdettuja viritelmiä, joita kannattaa välttää. Ne näyttävät kaupassa ihmissilmään hauskoilta, mutta käytännössä saattavat ollakin aika epämukavia varsinkin syyrialaisen kannalta.\nJokainen, jolla on häkiksi ja/tai terraarioksi sopivia elementtejä, voi yhdistellä niitä itsekin. Se vaatii enemmän tai vähemmän nikkarointi/askartelutaitoja, saatavilla olevista osista ja niiden valmiista yhteensopivuudesta riippuen. Varsinkin jos vanha häkki on muuten hyvä, mutta siitä on haljennut pohja tai jos terraario on yksinään hieman pieni tai siitä on syöty kansiritilä. Myös kaksi häkkiä tai kaksi terraariota voi yhdistää keskenään.\nHäkkien/terrojen ei tarvitse aina mennä päällekkäin. Ne voi yhdistää myös vierekkäin. Tämä onnistuu parhaiten silloin, kun molemmat ovat tarpeeksi ehjiä toimiakseen vaikka yksistäänkin, mutta hamsterille halutaan lisää tilaa, kuin mitä ne yksittäisinä voisivat tarjota. Kätevintä on yhdistää asumukset toisiinsa verkosta tehdyllä putkella, joka alkaa jo loppuu sellaiseen kohtaan, missä on ristikkoa. Kaksi erilaista verkkoelementtiä yhdistetään toisiinsa rautalangalla tai tähän tarkoitetuilla rautakaupasta saatavilla klipseillä.\nRautakauppojen muoviputkilla voi myös yhdistää häkkejä/terroja toisiinsa. Se vain tarkoittaa sitä, että putken suuhun pitää porata pieniä reikiä, että sen voi rautalangalla neuloa paikoilleen. Myös muoviseen terran seinään on oma haasteensa leikata oikean kokoinen reikä putkelle sekä reiän ympärille pikkureiät neulomista varten. Itse en luottaisi tässä vaiheessa ilmastointiteippiin tai liimaamiseen?\nKuivikkeet paitsi imevät kosteutta, sitovat hajua, myös tarjoavat eläimelle virikkeitä, pehmusteita ja luonnollisenkaltaisen ympäristön. Kuivikkeet säilyvät yleensä kätevästi ulkovarastossa, mutta niitä ei tule laittaa märkänä, kylmänä tai jäisenä eläimen alle.\nPohjalla yleisintä ja halvinta kuivikemateriaalia on kutterinpuru, sitä pitäisi olla ainakin 5 cm paksuinen kerros. Mitä suurempijakoista puru on ja mitä paksumpi kerros, sen mukavampi. Sahajauhot eivät siis käy, sitä vastoin suuremmat höyläyskiehkurat seassa ovat mukavia. Puru soveltuu kaikista parhaiten kaivamiseen ja yhdistettynä vaikka olkiin tai muihin pitempiin materiaaleihin, siihen pystyy rakentamaan tunneleita. Vaikkei hamsteri toki mikään gerbiili olekaan.\nPuruja on helppo saada mistä vaan. Marketit myyvät pikkuisia paaleja, eläinkaupat pieniä ja vähän isompia. Maatalouskaupoissa myydään todella suuria purupaaleja. Paaleissa purut on pakattu erittäin tiiviiksi. Sen sijaan sahoilta ja muilta puuta työstäviltä firmoilta saa jätesäkeissä puruja puoli-ilmaiseksi. Kun hankit puruja yrityksestä, joka ei varsinaisesti valmista niitä eläinten kuivikkeiksi, varmista, ettei puru ole liian jauhoista, sisällä haitallisia kemikaaleja (puruissa tulee olla raikas puun tuoksu, ei bensan tai muun haju) tai ettei purua ole valmistettu kyllästetystä puusta.\nMörttiröpö on tunnetuin haapahake, jota saa lemmikkikaupoista ja -osastoilta. Se on melko kallista, mutta pölyämätöntä. Se ei takkua pitkäkarvaisen hamsterin turkkia lainkaan. Imukyvyltään mörtti ei ole purun veroista eikä se ole kovin inspiroivaa kaivamiseenkaan. Mörtti asettuu sen verran litteästi häkin pohjalle.\nPuupelletti pitää myös hamsterin pitkän turkin kunnossa. Kastuessaan pelletti hajoaa ja saattaa sitten tarttua turkkiin, mutta tämä ei muodosta ongelmaa, jos vessanurkan tai -laatikon siivoaa säännöllisesti. Myös pelletti on mörtin tavoin siivompaa, mutta kaivamisen kannalta tylsempää. Pelletti sopii myös vessalaatikkomateriaaliksi, vaikka muualla häkissä olisi puruja.\nPuupelleteistä tuli todella suosittuja muunakin kuin vessalaatikkomateriaalina, kun Vapon puupellettiä saa isoissa pusseissa agrimarketeista. Se on kissojen vessalaatikkoihin tarkoitettua puupellettiä huomattavasti edullisempaa ja suurikokoisempaa, sillä se on tarkoitettu talouksien lämmittämiseen. Yhtä hyvää se on kuitenkin imukyvyltään, mutta hamsterille sopivaa silti. Kooltaan hamsterille passelimpi lienee kuitenkin kissojen vessalaatikkokuivike Pellex.\nTurpeesta sanotaan, että jos hankit oikeaa kuivikkeeksi tarkoitettua turvetta, joka on vaaleaa ja mahdollisimman vähän maatunutta, sen pitäisi olla pölytöntä. Useimmiten kuulee kuitenkin moitittavan turvetta nimenomaan tummasta pölystä, joten se ei sovellu kuin erillisessä eläinhuoneessa käytettäväksi. Turve on tummaa ja siten häkin pohja näyttää äkkisilmäyksellä likaiselta. Turve sitoo hyvin nestettä ja ammoniakkia ja alhainen ph vähentää bakteerikasvua, mutta hamsterit pissaavat vain vähän ja papanat ovat rutikuivia, eli sotkevat varsin vähän ulosteillaan. Turve lasketaan hitaan uusiutuvuutensa vuoksi uusiutumattomiin luonnonvaroihin, joten en pidä sen käyttöä kuivikkeena kovinkaan eettisenä.\nKUIVA HEINÄ JA OLKI:\nNämä sopivat pesämateriaaliksi. Pohjalla nämä toimivat lähinnä virikkeenä. Imukykyä niillä ei voi juuri laskea olevaksi. Purujen alle voi laittaa kerroksen olkia tai heinää, sekä pahviputkia, hamsterit nimittäin tekevät luonnossa pesänsä maahan kaivamaansa tunneliin. Heinä tai olki mahdollistaa sen, että hamsteri pystyy tekemään purujen alle tunneleita, vaikka nukkuisikin mökissään. Heinän laaduissa on paljon eroja, mutta onneksi se ei ole hamsterin varsinaista ravintoa. Heinä ei saa olla homeista, eikä kosteaa jolloin se homehtuu myöhemmin. Liian kovakortinen heinä voi puhkaista hamsterin silmän tai poskipussin.\nParasta pesämateriaalia on vessa- ja talouspaperin suikaleet. Työpaikkojen paperisilppu käy pesämateriaaliksi, mutta painomusteen kanssa on riskinsä. Sanomalehtiä ei saa laittaa hamsterin häkkiin ollenkaan! Ennen oli tapana laittaa jyrsijän häkkiin purujen alle sanomalehtikerros. Se ei hamsterilla toimi. Eläin todennäköisesti silppuaa sen pesäänsä, jolloin painomustetta joutuu sen elimistöön.\nSoramainen kissanhiekka ei sovellu laisinkaan kuivikkeeksi jyrsijälle. Ainoastaan puupellettejä voi käyttää. Soramainen hiekka voi paakkuuntua hamsterin elimistöön, sisältää muitakin haitallisia kemikaaleja sekä jyrsijän nenään se on aivan liian voimakastuoksuista ympärivuorokautisesti siedettäväksi. Koti ei ole sama asia kuin vessalaatikko.\nPUUKUITU, PESÄVANU, PUMPULI, TEKSTIILIT:\nNäitä materiaaleja on varoitettu käyttämästä, sillä niissä olevat pitkät kuidut ja langat voivat kiertyä eläimen tassun tai kaulan ympärille ja siten aiheuttaa kuolion tai tukehtumisen. Lisäksi ne voivat aiheuttaa suolitukoksia.\nHamsteri tarvitsee juomapullon sekä 1-2 kippoa; toinen tuoreelle ja toinen kuivamuonalle.\nJokaisen pitää vaivautua sen verran, että ostaa hamsterilleen juomapullon. Sitä ei voi korvata vesikupilla kuin ihan väliaikaisesti! Hamsteri juo niin vähän ja harvoin, että se keksii vesikupille paljon tärkeämpääkin tekemistä; ensimmäisenä tietenkin ruokailutasanteelta pudottaminen, jolloin kuivikkeet kastuvat. Jos kupin asettaa häkin pohjalle, sen voi aina kaataa tai täyttää kuivikkeilla. Kuppi täytyisi siis kiinnittää ruokailutasanteelle niin, ettei hamsteri saa sitä liikkumaan. Tämä tarkoittaa yleensä sitä, että myös omistajan on sitä aika vaikea liikutella, ja vesihän pitäisi vaihtaa säännöllisesti! Hamsteri voi edelleen tepastella vesikupissa tai pudotella sinne siemeniä. Kuppi on siis kaikinpuolin epäkäytöllinen ja epähygieeninen ja hankala.\nJuomapulloja on monen merkkisiä ja kokoisia. Hamsterille riittää kaikista pienin saatavilla oleva koko eli hiirelle tarkoitettu. Toisaalta ei ole järkeä ostaa eläinkaupasta pikkupulloa, jos ruokakaupasta tai tavaratalosta saa samalla hintaa tai edullisemmin pullon, jota on vain yhtä eli marsukokoa. Vesi täytyisi joka tapauksessa vaihtaa mahdollisimman usein ja eipä hamsteri siinä ajassa ehdi hiiripulloakaan tyhjentää.\nJuomapullojen ominaisuuksien vertailua:\nSe tavallisin, jossa on yleensä läpinäkyvä pullo, punainen korkki ja valkoinen muovipäällysteinen rautalanka. Tämä merkki ei ole kestävin. Eri kokoja laidasta laitaan, myös eri värejä sekä ripustuslenkillinen malli, joka tosin on vähän turhan pitkä mataliin asumuksiin katosta ripustettavaksi. Bunny 320ml on se koko, joka työnnetään Ferplast Geo-terrojen katon läpi.\nHimmeänvalkoinen pullo, jossa sininen korkki ja pitkä suutin. Mukava ja kestävä. Pohjassa on ripustuslenkki.\nNäissä on himmeänvalkoinen pullo, johon on piirretty iso värikäs jyrsijän kuva sekä pitkä suutin, joka onkin koko pullon ainoa positiivinen asia. Pieni korkki (yleensä vihreä) on aika hankala kiertää oikealle paikalleen ja jos ei heti onnistu, niin muovi venyy ja löystyy. Eri kokoja, varsinkin suurimmat tahtovat valuttaa ja litistyä tyhjiön vaikutuksesta veden vähentyessä.\nHamsterikoko on melko saman näköinen kuin Classicin vastaava. Pullo-osa on läpinäkyvä ja korkki värillinen. Korkin muoviosan ja huomattavan paksun suuttimen metalliosan ympärillä on läpinäkyvä muovirengas, joka jyrsitään ensikädessä. Suuttimen sisäpuolella valkoinen muovipinta. Iso suutin on vaikea saada joihinkin asumuksiin mahtumaan. Tämän merkin paras puoli on pullon mukana tuleva tukeva muovinen pidike, josta tosin ei liene iloa kaikissa häkkimalleissa.\nTämä on muihin nähden kertakaikkisen kummallinen juoma-automaatti, jonka voi täyttää päältä päin avaamalla kannen. Suutin on muista poikkeava, siinä ei ole kuulaa vaan jonkinlainen metallitikku, jota nuolemalla ylös alas eläin saa vettä.\nBest Friend ja Kero:\nKaksi ihan samannäköistä juomapulloa, vain yksi koko, joka sopii Ferplastin Geo-terraan. Pullo on himmeän valkoinen, Best Friendissä on punainen korkki ja punaiset tekstit, Kerossa vihreä korkki ja vihreät tekstit. Kero on luultavasti muuttunut Best Friendiksi. Mukana metallinvärinen rautalanka. Myydään tavarataloissa. Vaikka tämä pullo on iso (marsukoko), niin se on halvempi kuin muiden merkkien pikkupullot. Tämä kestää parhaiten putoamiset. Vaikka metallinen suutin ajanmittaan irtoaisi, niin sen voi työntää takaisin paikoilleen. Jos pullo menee rikki, suutin sopii limsapulloon.\nPieni lasinen sillipurkki on oikein kestävä, halpa ja kätevä vaihtoehto siemenille. Eläinkaupoissa myydään myös sieviä savisia kuppeja sekä muovisia, osa seinään kiinnitettäviä. Siemenkuppi saisi "vetää" ainakin desin verran. Dunissa tulee usein mukana melkein pullonkorkin kokoisia kuppeja, joihin ei paljon siementä mahdu. Tuoreesta puhumattakaan. Kupin ei tietenkään tarvitse olla varta vasten eläimille valmistettu, vaan kotoa löytyvät mahdollisesti ylimääräiset kahvikupit, mukit ja pienet jälkiruokakulhot käyvät myös. Monet hamsterit jättävät kuppinsa jyrsimättä, joten muovinenkin kuppi käy hyvin. Tähän käy esim. Pirkka-makeutusainepurkin kannet. Muovin jyrsiminen on kuitenkin vaarallista, sillä se voi aiheuttaa kohtalokkaan suolitukoksen. Jos hamsullasi on tapana jyrsiä kuppia, vaihda se keraamiseen tai lasiseen.\nPeriaatteessa siemenkuppi ei ole täysin välttämätön, koska siemenethän eivät likaa häkkiä eikä häkki siemeniä, koska hamsteri on lemmikkijyrsijänä siisteimmästä päästä. Hamsteri siirtää siemenet kupista joka tapauksessa mieleiseensä paikkaan (jos kuppi ei sitten satu olemaan sitä). Jos häkkiin on teippailtu edellä kerrotun mukaisesti pahvisia rasioita, joku näistä saattaa päätyä toimittamaan siemenkupin virkaa. Paikoilleen teipatun munakennon alaosa on tyypillinen esimerkki, joka käy vallan mainiosti siementen säilytykseen. Myös litteään, seinään teipattuun pahvirasiaan voi leikata kanteen sopivan kokoisen aukon, johon ruokakuppi asetetaan. Tällöin muovikupit ovat parhaita. Keraamiset ja lasiset kupit käyvät liian painaviksi tyhjän päälle teipatulle pahvirasialle.\nTuoreruoalle olisi hyvä olla erillinen astia, varsinkin jos puhutaan soseista yms. Kokonaisen kasviksen voi toki tarjota hamsterille suoraan ruokakomeroon vietäväksi (vie se sen sinne kumminkin!). Soseet, puurot yms. joita hamsteri ei niin nopeasti saa siirrettyä muualle kuin vatsaansa, tarvitsevat oman kupin tai lautasen. Tähän tehtävään sopii omasta mielestäni parhaiten sillipurkin kansi tai muu vastaavanlainen. Pilttipurkin kansi on mielestäni hieman liian pieni. Eihän hamsteri juuri sen enempää vuorokaudessa puuroa tarvitse, mutta kansi on aika hankala löytää, kun se on kunnolla piilotettu. Tällöin kanteen mahdollisesti jätetty ruoka voi pilaantua ennen löytymistä.\nKun perhe on suurempi, puurolautasesta käy esim. kahvi-, kukka- tai kissan ruokalautanen.\nPesämökki ja petivaatteet:\nHamsteri tarvitsee välttämättä häkkiinsä jonkinlaisen pesän, että se pääsee päiväksi valolta ja melulta nukkumaan rauhassa. Toki joidenkin hamstereiden tulkinta tällaisesta on ihan vain kasa vessapaperin suikaleita jossain mukavassa paikassa, kuten häkin nurkassa, juoksupyörän alla tai vessalaatikoksi tarkoitetussa astiassa... Kannattaa silti tarjota hamsterille mökkiä. Jos se kantaa petivaatteet jonnekin muualle ja tekee mökistä vessan tai ruokakomeron, niin omapahan on ratkaisunsa.\nParas mökkimateriaali on puu. Puu on luonnollinen, hampaille hyväksi, eikä hikoa kuten muovi. Puisiakin mökkejä löytyy myynnistä, mutta sen voi rakentaa myös itse. Vanerin tai muun levyn ei tarvitse olla mökkiä varten niin vahvaa ja kosteuttahylkivää kuin pohjalaatikon levyn. Hyvinkin monimutkaisia rakennelmia näkee myynnissä, mutta periaatteessa mökki ei tarvitse kuin vähintään kolme seinää ja jonkinlaisen katon. Lattiaa ei kannata tehdä lainkaan. Jos seiniä on neljä, tarvitaan mökkiin tietenkin myös vähintään yksi oviaukko. Oven halkaisijan/leveyden tulee olla n. 5 senttiä. Katosta kannattaa tehdä irroitettava tai aukaistava.\nEläinkauppojen muoviset mökit käyvät yleensä turhan pieniksi syyrialaiselle hamsterille ja voivat olla hiostavia. Muovisen mökin saa tehtyä myös kotitekoisesti mehupullosta tai hillopurkista, kun siihen leikkaa oviaukon tai pari. Mehupulloa käytettäessä tulee korkki jättää paikoilleen, sillä hamsteri voi jäädä jumiin yrittäessään tunkeutua sen läpi.\nKumoon asetetut lasiset tai keraamiset ruukut ja vaasit käyvät myös mökistä. Läpinäkyviin rakennelmiin vaan olisi hyvä teipata vaikkapa paperia ympärille yksityisyyttä tuomaan. Lasiset on helppo puhdistaa, mutta nekin hikoavat.\nPahvirasiat ovat hamstereiden suosimia mökkejä, joita ne voivat itse muokata makunsa mukaan. Pahvinen mökki on helppo heittää aikanaan menemään. Huomaathan, että kosteutta hylkivät, tiiviit rasiat kuten maitotölkit, kaipaavat ilmastointisyistä oviaukon tai muun reiän molempiin päihin.\nParhaat pesänpehmikkeet saa täyttämällä mökki väljästi oljilla tai pehmeällä heinällä. Mökin ulkopuolelle voi sitten repiä vessa- tai talouspaperinsuikaleita, että hamsteri voi sitten itse viedä ne sisälle ja vuorata heiniin mieleisensä pesän.\nParhaita pesämateriaaleja ovat oljet tai pehmeät heinät sekä vessa- tai talouspaperinsuikaleet. Lue muista vaihtoehdoista lisää kuivike-luvusta. Laita mökkiin niin paljon olkea, että hamsteri mahtuu kaivautumaan sinne ja revi paperia suikaleiksi mökin ulkopuolelle, niin hamsu saa itse sisustaa talonsa. (Tekee se sen kuitenkin.) Hamsteri voi tehdä pesän pelkkiin puruihinkin, mutta silloin sille on annettava tarpeeksi paljon materiaalia, millä se voi peitellä itsensä ja tehdä mukavan pyöreän sopen.\nMökkiin pissaaminen on merkki siitä, että hamsu tuntee pesänsä liian suureksi ja turvattomaksi. Tällöin kannattaa vaihtaa tilalle pienempi mökki tai antaa lisää pehmusteita viemään tilaa. Jos hamsteri joutuu muuttaa vanhasta mökistään kokonaan pois, kannattaa uuteen ottaa vanhasta pesästä mahdollisimman paljon petivaatteita turvallisuuden tunnetta tuomaan. Hamsterin pesä siivotaan vain häkin siivouksen yhteydessä, ellei sitä ole välttämättömästi tarpeen siivota useammin. Jos pesä ryöstetään päivittäin, hamsteri stressaantuu siitä.\nVessalaatikko ja kuivikkeet:\nKoko häkin siivoamista harventaa huomattavasti, jos hamsteri opetetaan käyttämään vessalaatikkoa, joksi käy esim. kova florarasia, matala pakasterasia, mehukattipullosta leikattu pohja tai vaikka liian pieni muovinen mökki ilman kattoa. Eläinkaupoissa myydään vessalaatikkoja ja jopa niiden siivoamiseen käytettäviä lapioita, mutta ne ovat tyhmää rahastusta.\nKuivikkeeksi käy parhaiten kutterinpuru ja kissan vessaan tai lämmitykseen tarkoitettu puupuristepelletti. Niistä voi lukea lisää kuivike-luvusta. Puupellettiä ei tarvitse laittaa vessalaatikkoon kuin sen verran, että pohja peittyy.\nLaatikko laitetaan siihen nurkkaan, mitä hamsteri käyttää vessana. Pissaisia kuivikkeita laitetaan vessalaatikkoon päällimmäiseksi ja muut likaiset kuivikkeet vessan ulkopuolelta poistetaan. Siten tämä käy kätevimmin häkin siivouksen yhteydessä.\nVessalaatikosta poistetaan likaiset kuivikkeet vähintään kerran viikossa, vaikkapa vanhalla lusikalla. "Puhtaat" jätetään paikalleen. Laatikkoa ei saa pestä, sillä siitä katoaa ominaishaju, eikä hamsteri enää välttämättä osaa käydä siellä.\nKaikki hamsterit eivät opi laatikolle ollenkaan, jos laatikko on paljon hauskempi vain kuopsuttaa tyhjäksi tai kaataa nurin. Vessalaatikko ei ole muutenkaan välttämätön hamsterin häkissä. Käytettäessä huonosti imeviä kuivikkeita muualla häkissä, vessalaatikko voi olla kätev\nJuoksupyörä kuuluu toki aikuisen hamsterin lempivarusteisiin. Se ei ole kuitenkaan pakollinen, jos hamsteri pääsee ulos häkistä säännöllisesti jaloittelemaan tai jos häkki on tarpeeksi suuri ja virikkeellinen.\nPitkäkarvainen uroshamsteri saattaa takertua pyörään karvoistansa, ja samassa häkissä asuvat kääpiöt tai nuoret syyrialaiset voivat teloa toisensa metallisella pyörällä. Näissä tapauksissa kannattaa etsiä mahdollisimman turvallinen, umpinainen malli. Naaraalle, joka odottaa poikasia tai jolla on pienet poikaset, ei kannata laittaa pyörää ollenkaan. Kantava naaras on kaikista kömpelöimmillään ja tapaturmien riski on suuri. Vaikka emon aktiivisuus onkin pursuava, pyörä kannattaa poistaa häkistä poikasten lähtöön asti. Poikaset sinkoilevat sinne tänne pyörän kyydistä emon juostessa.\nAikuinen syyrialainen tarvitsee juoksupyörän, joka on n. 20cm läpimitaltaan. Liian pienessä pyörässä hamsteri joutuu juoksemaan selkä kaarella tai akseli voi hiertää sen turkkiin kaljun jäljen. Jos pyörä ei ole juoksuosaltaan umpinainen malli, kannattaa pujotella paperia tai ohutta pahvia juoksupyörän pinnojen läpi.\nMetallijuoksupyörän akseli alkaa ajoittain kitistä, joten sitä täytyy rasvata ruokaöljyllä. Ompelukoneöljy tms. ei käy, sillä hamsteri nuolee sitä! Maalipintaiset pyörät vinkuvat eniten. Metalliset ovat yleensä jalustallaan seisovia ja siten tukevimpia. Jalustassa on yleensä koukut, joista pyörän ripustaa katon tai seinän verkkoon, näin pyörä pysyy pystyssä hamsterin touhuista huolimatta. Jos koukkuja ei ole, käytä rautalankaa tai teippiä. Nämä pyörät kestävät lähes ikuisesti, ellei omistaja katko pinnoja. Hamsteri ei saa niitä rikki. Ainoastaan vuosikausien käytössä pyörät kuluvat hieman akselinsa kohdalta.\nHäkkien mukana tulevat muovijuoksupyörät ovat sitä tilpehööriä, millä ostajan silmää huiputetaan. Syyrialainen ei mahdu kovinkaan pitkään juoksemaan pyörässä. Muovipyöriä on isommallakin halkaisijalla. Niissä on yleensä umpinainen juoksupohja ja seinä. Ne kiinnitetään häkin seinään akselistaan. Näissä pyörissä on yleensä lyhyt akseli, joka ei ota hamsterin selkään, mutta kylkikarvat voivat silti kiertyä sen mukaan. Hyviä puolia ovat vinkumattomuus, mutta jotkut pyörät hankaavat äänekkästi seinää vasten. Jos hamsteri tunkee itsensä häkin ja juoksupyörän seinien väliin, akseli napsahtaa poikki. Joissain muovipyörissä on metallinen jalusta, mutta tietyissä malleissa pyörä irtoaa jalustastaan herkästi.\nJuoksupallot ovat tarkoitettu häkin ulkopuoleiseen käyttöön, mutta yleensä niiden mukana seuraa jalusta ja luukku, jonka kautta hamsteri pääsee kulkemaan pallon sisälle ja ulos. Nämä ovat parhaiten soveltuvia pitkäkarvaisille uroksille, mutta yleensä vievät niin armottoman suuren tilan, ettei näitä kannata häkin sisäpuolelle pystyttää. Monet hamsterit myös tulkitsevat jalustallaan olevan juoksupallon mökiksi.\nVirikkeiden suhteen mielikuvitus on rajana. Kannattaa vain huolehtia, että käyttää myrkyttömiä, puhdistettuja tavaroita. Niissä ei saa olla teräviä säröjä tai piikkejä, joihin hamsteri voi satuttaa itsensä, eikä mitään, mihin se voi jäädä jumiin. Periaatteessa muovia ei kannattaisi käyttää ollenkaan, koska hamsteri voi jyrsiessään niellä teräviä säröjä. Suosi siis aina puuta ennemmin kuin muovia, kun hankit eläinkaupasta leluja. Pidä muutenkin mielessäsi, että mikä on luonnollista ja mikä haiskahtaa rahantekoidealta.\nHäkkiin kannattaa laittaa virikkeiksi kaikkea pahvista; tyhjiä vessa- tai talouspaperirullia, sahattuja kangaspakkarullia, munakennoja, rasioita, rutattuja paperipalloja, kasa kuivaa heinää tai olkea... Tiilin palat ja rikkinäiset keraamiset kukkaruukut käyvät, samoin myrkyttömien puiden laudat ja halot käyvät.\nLuonnosta löytyy varpuja, jäkäliä, käpyjä, rosoisia kiviä (kuluttavat kynsiä!), myrkyttömien puiden ja pensaiden oksia ja lehtiä, havuja, horsmia yms.. Kaikki hamsut eivät niistä piittaa, mutta useimmat nakertelevat mielellään oksien kuorta ja hamstraavat lehdet tarkasti pesänpehmikkeiksi. Luonnon antimia ei saa kuitenkaan ottaa liian läheltä tietä. Ne voi laittaa pestyinä häkkiin silmuineen, marjoineen!\nKaupasta lemmikkiosastolta kannattaa hakea suola- ja/tai kalkkikivi. Nämä eivät kuitenkaan ole aivan välttämättömiä, mutta kestävät koko hamsterin eliniän. Siementangot ja muut herkkutikut ovat hieman epäterveellisempää virikettä. Hamstereiden keinut ja liukumäet taas ovat bisnestä tekevien hölmöilyä. Puiset tikkaat, sillat, kiipeilytelineet ja -talot ovat hauskoja, mutta ylimääräisiä.\nTEOLLISET VALMIIT SISUSTUSELEMENTIT:\nErityisesti dunia löytyy valmiiksi kalustettuina. Niissä saattaa olla kiinteä tasanne, jossa yhdistyy nukkumapaikka, ruokailutaso, pidikkeet juomapullolle, ruokakupille, juoksupyörälle... Mitä monimutkaisemmasta viritelmästä on kyse, sitä vaikeampi on vastahakoinen hamsteri saada ulos. Sama ongelma pätee muovilinnoihin, joiden sisä- ja ulkopuolella risteilee pitkiä tunneleita. Saako hamsterin sieltä tarvittaessa otettua pois, jos se kieltäytyy yhteistyöstä tai on vielä arka?\nHamsterin asumusta ei saa sijoittaa mihinkään vetoiseen paikkaan, ei myöskään liian kuumaan tai auringon paahteeseen. Hamsteri tarvitsee melkein saman lämpötilan kuin ihminenkin, ja liian kylmässä se vaipuu horrokseen tai paleltuu. Horros lyhentää sen elinikää, joten älä asuta sitä viileässä varastossa eikä ulko-oven edessä. Vaikka hamsu onkin yöeläin, älä pidä sitä huoneessa, joka on hämärä ympäri vuorokauden, sillä se tarvitsee 12 tuntia auringonvaloa hyvinvointiin, kasvamiseen ja lisääntymiseen siinä missä muutkin elävät olennot. Eläimet kuulevat TV:stä ääniä, joihin ihmiskorva ei pysty, ja jotkut hamsterit tulevat niistä äkäisiksi. Älä siten myöskään kiduta lemmikkiäsi kovin pauhaavalla musiikilla!\nHäkki siivotaan tarpeen mukaan. Jos eläin asuu makuuhuoneessasi, se täytyy varmasti siivota useammin, kuin jos se asuu erillisessä lämmitetyssä eläinhuoneessa. Häkki siivotaan viikottain-kuukausittain, riippuu tietysti minkä kokoinen häkki on, käytetäänkö vessalaatikkoa, paljonko siellä on eläimiä (kääpiöhamsteriporukka tai syyrialainen poikasineen) ja millaisia kuivikkeita. Suurin osa hamstereista pissaa tiettyyn nurkkaan ja tekee hajuttomia papanoita ympäri häkkiä, varsinkin mökkiin ja ruokapaikalle.\nSiivouksen yhteydessä kuivikkeet vaihdetaan uusiin. Juomapullo pestään vedellä, samoin ruokakupit. Jos ruokakuppiin on päässyt pinttymään ruokaa, tarvitaan käsintiskiainetta, mutta periaatteessa tuoreruoka pitäisi kerätä pois ennen kuin näin pääsee käymään. Normaalissa siivouksessa ei tarvitse pestä pohjaa tai muita hamsterin tarvikkeita ollenkaan.\nJos häkin pohja on kuitenkin todella likainen ja kuuma vesi ei riitä, siihen voi käyttää mäntysuopaa, käsitiskiainetta tms. Harvemmin hamsteri onnistuu likaamaan kuivikkeensa sillä tavalla. Myös mökin pesu tehdään vain erityistapauksessa. Desinfiointi suoritetaan vain, kun hamsteri on sairastanut tai kuollut ja tarvittaessa myös asukkaiden vaihtaessa häkkejä keskenään. Desinfiointi voidaan tehdä Virkon S-liuoksella tai muulla desinfioivalla aineella.\nPesun jälkeen mökkiin laitetaan puhtaat kuivikkeet esim. täyttämällä mökki väljästi oljilla tai pehmeällä heinällä. Mökin ulkopuolelle voi sitten repiä vessa- tai talouspaperinsuikaleita, että hamsteri voi sitten itse viedä ne sisälle ja vuorata heiniin mieleisensä pesän. Jos mökki on jouduttu pestä tai vaihtaa uuteen, kannattaa vanhasta pesästä ottaa vielä käyttökelpoiset pehmusteet uuteen, että tutut pesäntuoksut säilyvät ja hamsteri hyväksyisi pesän.


Insinööriliitto IL: Salo perää aitoja, alakohtaisia neuvotteluja - Akava\nAkava / Uutisia Akavan liitoista / Insinööriliitto IL: Salo perää aitoja, alakohtaisia neuvotteluja\nInsinööriliitto IL: Salo perää aitoja, alakohtaisia neuvotteluja\nInsinööriliiton puheenjohtaja Samu Salon mielestä syksyn työehtosopimusneuvottelujen takkuaminen johtuu työnantajan hirttäytymisestä niin sanottuun vientimalliin. Sopimuksia ei synny, kun alat kyttäävät toinen toisiaan odottaen päänavausta neuvotteluille.\n– Insinööriliitto on alusta lähtien pitänyt keskustelua niin sanotusta vientimallista täysin turhana ja epärealistisena. Vientimallista on tullut työnantajille fantasia, epäsymmetrinen keskitetty sopimusmalli, jonka yksi tavoite on minimoida palkankorotukset, Salo sanoo.\nHänen mielestään työnantajien jääräpäisyys uhkaa käydä suomalaiselle yhteiskunnalle kalliiksi. Vientimallin nimeen vannominen ja kilpailukykysopimuksen kiky-tunneista kiinni pitäminen on johtanut siihen, että yhä useammalla alalla on ryhdytty ilmoittamaan painostustoimista sopimusneuvottelujen vauhdittamiseksi.\n– Viimeksi eilen YTN ilmoitti kahden sopimusalan ylityö- ja vapaa-ajan matkustamisen kiellosta. Aloilla työskentelee noin satatuhatta ylempää toimihenkilöä. Voisi luulla, että näin suuren ja merkittävän henkilöstöryhmän kitkaton työn tekeminen kiinnostaa myös Etelärantaa, Salo sanoo.\nHänen mielestään oikea tapa päästä eteenpäin on käydä aidot, liitto- ja alakohtaiset neuvottelut, joissa kyetään ratkaisemaan alakohtaisia ongelmia.\n– Insinööriliiton osalta esimerkiksi suunnittelu- ja konsulttiala on ala, joissa palkoissa on selkeää jälkeenjääneisyyttä verrattuna kilpailijamaihin. Tätä eroa pitää pystyä kuromaan umpeen. Nyt on sen aika, hän toteaa.\npuheenjohtaja Samu Salo, 040 184 2290


Ote Muutoksen Pyörteestä 2\nYritys organisoituu ja toimii niin, että taloudellista tulosta syntyy, julkista sektoria ohjaa byrokratia. Nobelisti professori Bengt Holmström toteaa Eduskunnalle syksyllä 2017 pitämässään puheessa seuraavaa (tässä puhetta vapaasti tulkiten): Yksityisen sektorin organisoitumisen ja tehokkuuden mallia ei voi siirtää julkiselle sektorille. Julkinen sektori ei siis ole tehoton eikä sen ole tarkoitus olla tehokas, vaikka on kallis pyörittää. Toisaalta julkisen ei pidä ryhtyä sellaiseen, jonka yksityinen sektori hoitaa. Markkinatalouden tärkein piirre on antaa vaihtoehtoja ja seurauksena on kilpailu. Kun on vaihtoehtoja se pitää kurissa – vaihtoehdot punnitaan – vaihtoehto on paras oikeus, joka ihmiselle voidaan antaa, heillä on exit. Investoija on taas kiinni investoinnissaan - ei pääse pois. Se, miten yritykset organisoituvat on tärkeä tekijä. Informaation käsittely on se ongelma, joka ratkaistuna vaikuttaa kilpailuun ja joka viime kädessä määrää tehokkuuden.\nJulkisen sektorin funktio – mikä sen voiman suhteellinen vaikutus on? Voiton maksimointi on mitattavissa oleva asia. Julkisen sektorin tärkein piirre on, ettei sen tarvitse maksimoida voittoa, vaan sillä on muita yhteiskunnallisia tavoitteita ja vaikutuksiltaan laajempia (esim. kaavoitus), sekä kova legitimiteettivaatimus. Julkisen sektori vaikutuksia ei voi samoin mitata tai sisäistää kuten yksityisellä sektorilla. Voiton maksimointi tuhoaisi julkisen sektorin vaikutukset. Ratkaisu ei ole tehostaa sitä. Supistaa julkista sektoria voi, vaikka valituksia siitä tulee, ei juuri aplodeja.\nPohdinnassaan julkisen sektorin ja yksityisen sektorin työnjaosta Holmström toteaa edelleen, että julkista toimintaa on mahdollisuus parantaa hyödyntämällä sen tehtävissä yksityistä sektoria. Jenkeissä vankiloita yksityistettiin, mutta seurauksena oli, että laatu kärsi. On vaikeasti mitattava laatu ja helpommin mitattava laatu. Laadun sisäistäminen yksityisellä sektorilla on sitä, että painotetaan vaikeasti mitattavaan laatuun, eikä painoteta helposti mitattavia mittareita. Julkinen sektori voi olla tehokas, jos sillä on oikea mittari. Tämä koskee yksityistämistä. Esimerkiksi maailmalla on saatu hyviä tuloksia yksityistämällä jätehuoltoa. Laatu on noussut ja hinta laskenut.\nHyvinvoinnin kaava on seuraava: Aina, kun yhteiskunta jotain hyvää jakaa, on sitä ennen tämä hyvä tuotettu jonkun työllä ja yrittämisellä. Miten tämä työllä tehty hyvä sitten kohdistetaan, ja kuinka runsaana se tapahtuu, menee demokratiassa poliittisen myllyn läpi. Talouden realiteetit ja hyvän tuottamiseen osallistuvien kansalaisten kannustimet tulisi ottaa politiikassa ykkösasiaksi, mutta nämä hyvinvointia luovat perusasiat pakkaavat monesti unohtumaan. Verojen korotukset eivät kannusta hyvän tuottajia, menestyviä yrityksiä ostamaan työtä. Näin työllisyysaste ei nouse ja työttömyyden kustannukset pysyvät suurina tai kasvavat. Keskeisin valuutta yhteiskunnan ja hyvinvoinnin rakentamisessa on luottamus.\nJulkisen vallan on toimittava puolestamme eikä meidän kansalaisten ja yritysten julkisen vallan puolesta. Julkisten varojen jakovara on vain niin suuri, kun hyvän tuottajilla on mahdollisuus sitä tuottaa verojen maksun muodossa. Vanha kansa sanoo, ettei raha puussa kasva. Hyvän tuottaminen tulee ensin, sen jakaminen sen jälkeen. Kun hyvää tarjotaan enemmän, kun mihin kansakunnan työtunnit oikeuttavat valtio velkaantuu. Kun kuvaan astuu julkisten juoksevien menojen rahoittaminen velalla, menetetään pelivaraa tulevaisuudessa, koska korot julkisena menona pienentävät jakovaraa. Myös sillä, että velka on maksettava takaisin, on sama vaikutus. Vallalla on myös käsitys, että välttämättömien menojen rahoittamista velanotolla on johonkin rajaan asti kannatettavaa. Demokratian ja yhteiskuntarauhan kannalta asia taitaa näin ollakin.\nMUUTOS ENNEN, NYT JA TULEVAISUUDESSA\nKuva: Pixabay. uusi teknologia mullistaa monia asioita. Tekoäly ja robotit tulevat vaikuttamaan kokonaisten toimialojen uudelleenjärjestelyyn. Myös haasteita riittää.\nOte Muutoksen pyörteestä 1\nSe kaikki mitä olen tässä tarinoiden ja kokemusten tuottamana kirjoittanut ja tuntenut omakseni, on pannut harrastuksena miettimään ja käsittelemään asioita muutoksesta ja maailman menosta. Oikeastaan kaikki, mikä on pysyvää, on muutos. Havahdumme muutokseen viiveellä, kun se on jo tapahtunut. Punnitsemme hallitsemmeko muutosta ehkä enemmän varttuneella iällä kuin nuorempana.\nVertailen tässä viimeisessä osiossa julkista hallintoa ja liike-elämää ja niissä tapahtuvaa muutosta. Pohdin sitä, miten työelämän muutos pakottaa organisaatioita uusiutumaan, jatkuuko bruttokansantuotteen ja eettisen kulutuksen uskovaisuus, miten erilaiset maailmat ja kulttuurit kohtaavat, elämmekö erilaisissa kuplissa, miten 5 G ja tietokoneen huikeat mahdollisuudet voivat parantaa maailmaa.\nKertomani tarinat kokemuksistani saattavat tuntua jotenkin jopa irrallisilta, kun niitä peilaa tässä esittämiini ajatuksiin muutoksesta. Ne ovat kuitenkin kaikki osaltaan luoneet sen tunteen, joka erottaa meidät ihmiset koneista. Faktatiedon tuottamisessa koneet ja tekoäly tulevat olemaan ihmiseen verrattuna ylivoimaisia, mutta päätelmät ja päätökset syntyvät kuitenkin tunteen, intuition ja kokemusten voimasta ja saattelemana.\nTuskin pääsen tässä taivaanrannan maalaamisessa Havukka-Ahon ajattelijan tai kalastaja Pentti Linkolan sfääreihin, mutta yritän kuitenkin tuoda joitain ajatuksia oppimastani tähän muutoksen ja kehityksen soppaan, jota olen seurannut näinä menneinä vuosikymmeninä. Politiikasta kiinnostuneena, sitä seuranneena, ja siihen myös paikallistasolla osallistuneena mielenkiinto muutokseen ennen, nyt ja tulevaisuudessa on syventynyt ja kasvanut. Liiketaloutta opiskelleena, talouselämää, työmarkkinoita ja työllisyyttä työn kautta seuranneena, on politiikan, talouden ja yrityselämän kohtalonyhteys hyvinvoinnin tuottamisessa muodostunut ajattelussani itsestään selvyydeksi. Vakaumuksella voin todeta, että tämä yhteys vuosien varrella on vai kirkastunut. Jotta tämä kohtalonyhteys toimii ja lopputulos on optimaalinen, on julkisen sektorin päätöksenteossa tunnistettava syy- ja seuraussuhteet, mutta myös yrityspäättäjien ja kaikkien kansalaisten on sisäistettävä hyvinvoinnin kaava. Demokratia ja hyvä hallinto ovat hyvinvointiyhteiskunnan kulmakiviä kuten menestyvä ja työllistävä yritystoiminta.\nSanotaan, että muutos on nyt ja tulevaisuudessa hyvinkin hektistä. Erilaista ja eritahtista muutosta on tietenkin ajassa aina ollut. Historiasta voisi nostaa esimerkiksi höyrykoneen, Kehruu-Jennyn, pikasukkulan, polttomoottorin ja puhelimen hyvin merkittäviksi muutosta aiheuttaneiksi keksinnöiksi, jotka vaikuttivat suuresti tuotannolliseen ja kaupalliseen kehitykseen maailmanlaajuisesti. Mutta mikäpä muu aikaisempi ikäluokka, kuin meidän ja edeltävä, sodan nähnyt ikäluokka, on kokenut vuosikymmenten aikana elintasoon vaikuttaneen valtavan muutoksen. 1950- ja 60-luvuilla arkielämä helpottui huomattavasti uusien keksintöjen johdosta. Jääkaapit ratkaisivat elintarvikkeiden säilyvyysongelman, uudet helppokäyttöiset pyykinpesukoneet vapauttivat naiset pyykin käsipesusta, ja ulkokäymälöistä luovuttiin ja rakennettiin sisävessoja, vesiklosetteja.\nKylillä pitkälti omavaraisen talouden harjoittamisesta siirryttiin kaupan pakattujen tuotteiden ostamiseen, kun kodin ulkopuolella tienattujen rahojen käyttö sen mahdollisti. Myöhemmin tulleiden pakastearkkujen yleistyminen mahdollisti kesämarjojen, kalojen ja lihojen pakastamisen, ja niiden talvella ”tuoreena” syömisen. Hedelmät ja vihannekset eivät olleet enää sesonkituotteita, vaan niitä alkoi saada kaupasta ympärivuotisesti. Television yleistyminen muutti entistä yhteiseloa yhä enemmän kodeissa tapahtuvaan olemiseen. Sosiaalinen kanssakäyminen muuttui ja tietoisuus maailman menosta kasvoi. Tämä kaikki oli todella aikalaisille aikamoinen muutos, ja selvästi myönteinen sellainen. 1970 ja 80-luvuilla elektroniikka kodeissa vain lisääntyi. Tuli pölynimurit, ruohonleikkurit, stereot, mikroaaltouunit, kahvinkeittimet, videonauhurit, mikroprosessorit jne. Jo 1980-luvun alussa Leevi and the Leavings lauloi Gösta Sundqvistin sanoin, ettei vaimon pidä olla onneton, sillä ”meillä melkein kaikki laiteet on”. Moni asia oli ennen niin elintarvikkeissa kuin teknisissä vempaimissa kategoria, mikä on tänään standardi.\nTämän kaiken kehityksen mahdollisti teollistuminen ja tuotantotapojen kehitys. Entä kehitys tästä eteenpäin, onko se yhtälailla myönteinen! Olen teknisen kehityksen innokas kannattaja, mutta sisältyykö sen etenemiseen ihmisten arkielämän kannalta yhtä myönteisiä asioita, kuin 1950 - 1980-luvuilla tapahtuneeseen kehitykseen. Toivottavasti olen väärässä, jos uskallan vähänkin epäillä sitä.\nVielä 1950-luvulla nopeasti kehittyvästä terveydenhoidosta huolimatta tartuntataudit vaivasivat ja aiheuttivat kuolemaa. Varsinkin miesten keskimääräinen elinikä oli suhteellisen alhainen. Tässä on tapahtunut huikeaa edistystä kehittyneen lääketieteen mahdollistaman terveydenhuollon, sekä monipuolistuneen ravinnon ansiosta niin, että elinikäodote on tänä päivänä huomattavasti korkeampi. Tämä positiivinen muutos eliniän pitenemisen muodossa tuo toisaalta tulevaisuudessa haastetta eläkerahojen keräämiseen ja riittävyyteen. Eläkerahat kerätään pääasiallisesti reaaliaikaisesti yritysten toimesta, ja maksetaan sitten eläkeyhtiöiden kautta eläkeläisille. Näin kasvavan eläkeläisjoukon eläkkeet rahoitetaan työssä käyvän aktiiviväestön toimesta. Siksi talouden kasvu ja hyvän työllisyyden ylläpitäminen on välttämättömyys.\nKävin kirjan alussa aikamatkalla tulevaisuuteen, eli tähän päivään. Totesin, että kymmenen vuoden kuluttua 2020-luvun lopussa Suomessa onlähes 70 huolettavaa 100:aa työikäistä kohti, nyt se on keskimäärin 60, mutta vaihtelee kunnittain aika lailla. Huoltosuhteen heikkeneminen johtuu ikäihmisten määrän kasvusta. Jos huoltosuhteen heikkeneminen johtuisi syntyvyyden huomattavasta kasvusta, ei olisi syytä huoleen. Kerroin aikaisemmin tässä kirjassa Suomen neuvolalaitoksen isän, arkkiatri Arvo Ylpön vierailusta naistenklinikalla taannoin samassa huoneessa, jossa Arja oli Johanneksen kanssa vielä synnytyslaitoksella ollessaan. Vierailusta tehdyssä Suomen Kuvalehden artikkelissa hän kertoi huolestaan syntyvyyden laskemisesta 1980-luvulla. Hän piti silloista syntyvyyttä Suomen tulevaisuuden kannalta pienimpänä mahdollisena. Yli 100-vuotiaaksi elänyt Ylppö oli jo tuolloin huolissaan syntyvyydestä. Kun vedämme johtopäätöksen hänen ajatuksistaan ja nykyisestä selvästi alhaisemmasta syntyvyydestä kuin 1980-luvulla, tulisi meidän olla nyt todella huolissaan Suomen alhaisesta syntyvyydestä ja tulevaisuudesta. Tarvitaan viisaita poliittisia päätöksiä ja valintoja, jotta väestöpyramidi saadaan kasvua ja tulevaisuutta kannattelevaksi.\nVeronkorotukset ovat vastuutonta huoltosuhteen heikkenemisen aiheuttamien ongelmien siirtämistä, koska muita ratkaisuja on ennemmin tai myöhemmin pakko tehdä, parempi, että ne tehdään ennemmin. Eläkerahojen riittävyys ja hyvä hoiva vaativat ennen kaikkea panostamista talouden, työllisyyden ja tuottavuuden kasvuun. Mutta myös muita keinoja on haettava, kuten uusien työmenetelmien, innovaatioiden ja strategisen hyvinvoinnin johtamismallin käyttöön otto hoiva-alalla, jopa osittain menneeseen palaaminen, eli vanhusten kotihoito perheissä silloin, kun se on suinkin mahdollista, toimintaa yksinäisyyden poistamiseksi ja ennaltaehkäiseviä toimenpiteitä liikunnan ja terveellisen ruokavalion muodossa. On kaiketi selvää, että yksilön vastuu tulee näissä asioissa kasvamaan. Subjektiivinen oikeutemme ei voi olla absoluuttinen, kaiken mahdollisen kattava.\nKAUNIS IRON – ON NIMESI KAUNIS, MUTTA!\nTornionjoessa virtaava vesi on juotavan puhdas. Sen vesi valuu Suomen ja Ruotsin tuntureilta Perämereen. Tornionjoen vedessä on tunturipurojen raikkautta, kuten Lapin Kullan oluttehdas mainoksessaan aikanaan totesi. Muonio-Torniojoen väkevä vesistö on merkittävä ja siitä on ollut aikojen saatossa moneksi. Vesistö on kalaisa. Arvokkaimmat kalat ovat harjus merilohi, meritaimen ja siika sekä joen alajuoksulla ympyräsuisiin kuuluva nahkiainen. Tornionjoen lohien perinnöllinen monimuotoisuus on Kuva: Ojanlahti Ylivojakkalassa Itämeren lohikannoista korkein. Vesistöä pitkin on uitettu tervatynnyreitä, puulauttoja ja myöhemmin tukkeja irtouitossa. Rajajoella ihmisten kanssakäyminen yli joen kautta aikojen on luonut alueelle arvokkaan kulttuurimaiseman ja jopa oman kielen. Tornionjoki on Euroopan suurin vapaana virtaava joki, jota paikalliset Väyläksi kutsuvat.\nMuonio-Torniojoen vesistön pituus Kilpisjärveltä Perämerelle on noin 500 kilometriä ja putouskorkeus Kilpisjärveltä Perämerelle lähes 500 metriä, eli keskimäärin metrin kilometrillä. Jokireitti lähtee Kilpisjärveltä Könkämäenona ja jatkaa Karesuvannon yläpuolella Muonionjokena, kun toisen latvahaaran Lätäsenon vesi yhtyy Könkämänenoon. Könkämäenon latvahaara on noin 90 km ja Muonionjoen pituus on 230 km. Muonionjoki laskee Kolarissa Lappean kohdalla Ruotsin puolelta virtaavaan Tornionjokeen, joka lähtee Ruotsin puolelta Tornionjärvestä. Tornionjoen pituus Muonionjoen yhtymäkohdasta Perämereen on 180 km.\nTornionjokilaakso on arvokas helmi, jonka hyödyntäminen matkailukohteena on iso mahdollisuus. Puhtaan luonnon ja vesistössä virtaavan puhtaan veden houkuttelevuus, kalaisuus, kahden maan yhtymäkohta ja omintakeinen kulttuuri, valoisat kesäyöt, selkeät vuodenajat, sekä joen ja Perämeren talvinen jääkansi ovat uniikkeja elementtejä. Niiden hyödyntämisessä alueen matkailuelinkeinolla on huikeat mahdollisuudet.\nNäitä väkevän vesistön uniikkeja elementtejä on syytä tuoda matkailijoiden tietoisuuteen. On tärkeää myös vahvistaa alueen asukkaiden tietoisuutta ainutlaatuisen jokihelmen olemassaolosta. Uutisten mukaan tämän ainutlaatuisen jokihelmen kirkkaus saattaa olla nyt vaarassa. Toivottavasti todellisuudessa asia ei kuitenkaan näin ole, tai jos suunta on sellainen, on se pikaisesti käännettävä.\nJoka tapauksessa ympäristön kannalta huolestuttavia uutisia on viime aikoina Pajalan rautakaivoksen tilasta julkaistu. Myös Ruotsin viranomaiset ovat viestineet kaivoksen laiminlyönneistä. Mikä onkaan todellinen tilanne? Kaunis Iron ei ole avoin keskustelemaan ongelmista, ei myöskään tiedottamisessaan. Tämä herättää luonnollisesti huolta. Kansalaisten tulee saada luottaa valvoviin viranomaisiin. Nyt näyttää siltä, että luottamus saattaa horjua. Näyttää myös siltä, että tarpeellisiin toimenpiteisiin ei viranomaisten ja kaivosyhtiön taholta ole kuitenkaan ajoissa ryhdytty. Tällainen asioiden hoito ja avoimen tiedottamisen puute ovat mykyaikana passèe. Kaunis Iron, on nimesi kaunis, mutta!


Vihreä Lanka 22.4.2005 - Huono ilma tulee kalliiksi\nHuono ilma tulee kalliiksi\nYli puolet Suomen kouluista kärsii homeesta tai kosteusongelmista. Helsingissä ilmastointiremontteihin uppoaa sata miljoonaa euroa.\nHelsingin koulujen huonon sisä-ilman parantaminen maksaa kaupungille vähintään sata miljoonaa euroa. Opetusvirastossa tekeillä olevan selvityksen mukaan ilmastointi pitää uusia ainakin 40 koulussa, ja yksi tällainen remontti maksaa noin 2,5 miljoonaa euroa.\nTavallisin ongelma on huonosta ilmanvaihdosta johtuva hiilidioksidin liian suuri määrä luokkahuoneissa. Lisäksi kouluissa on home- ja kosteusvaurioita.\nTutkimustietoa Helsingin koulujen sisäilmasta on vähän, joten ongelma saattaa olla paljon arvioitua laajempi.\n”Ennen 1980-lukua rakennettuja kouluja on reilut sata. Vain pieneen osaan niistä on tehty perusparannuksia. Lopuissa on luultavasti jonkinlaisia ongelmia”, opetusviraston arkkitehti Marketta Savelainen arvioi.\nHiilidioksidia on jopa tuplasti liikaa\nTuore 40 koulun lista koottiin opettajien ja Helsingin ympäristökeskuksen tekemien ilmoitusten perusteella.\nKuvaavaa on, että ympäristökeskus teki mittauksia 13 koulussa ja luokitteli niistä 10 kiireellisesti remontoitaviksi. Luokkahuoneiden hiilidioksidipitoisuus ylitti raja-arvot pahimmillaan kaksinkertaisesti.\nYksi näistä kouluista on Kampissa sijaitseva Ressun peruskoulu, josta ympäristölautakunta jätti opetusvirastolle uhkasakon tammikuussa. Ennakkotapaus syntyi, kun virasto ei ryhtynyt toimiin, vaikka Ressun huonosta sisäilmasta saatiin tuloksia jo vuonna 1999.\nLiika hiilidioksidi tekee sisä-ilman ummehtuneeksi. Se heikentää keskittymiskykyä sekä aiheuttaa päänsärkyä ja väsymystä. Home- ja kosteusvaurioista koituu muun muassa hengitystieoireita, kuten astmaa ja yskää.\n”Tällä hetkellä pystytään korjaamaan pari koulua vuodessa”, rakennusviraston toimistopäällikkö Ismo Vantola sanoo. ”Toivon mukaan opetusviraston selvitys vaikuttaa valtuustoon ja ensi vuoden talousarviossa remontteihin saadaan lisää rahaa.”\nTänä vuonna koulujen kaikkiin peruskorjauksiin on varattu 27 miljoonaa euroa. ”Ja kohteita on hurjasti”, Vantola lisää.\nUudet ikkunat voivat tukkia ilmanvaihdon\nSuurin osa Helsingin kouluista on rakennettu 1960–70-luvulla. Peruskorjauksia on monesti tehty vasta pakon edessä.\nSisäilma huononee usein silloin, kun koulurakennuksen ikkunat uusitaan. Vanhat ikkunat ja erilaiset räppänät seinissä antavat korvausilmaa ilmastointiin. Kun nämä kanavat tukitaan, ilma ei vaihdu tarpeeksi.\nLisäksi ilmastointi suunniteltiin aikoinaan niin, että luokkahuoneet tyhjenevät välituntien ajaksi ja niissä tuuletetaan ikkunoilla. Nykyään ikkunoita ei välttämättä avata koko päivänä, ja luokissa saatetaan oleskella myös välitunneilla. Suuret luokkakoot huonontavat nekin ilman laatua.\nKoulut, päiväkodit ja sairaalat homehtuvat\nHelsinki ei ole yksin ongelmansa kanssa. Hiilidioksidivaivat ja home- ja kosteusvauriot ovat kiusallisen tuttuja koko maassa. Kuntaliitto on arvioinut, että yli puolet Suomen kouluista kärsii home- ja kosteusongelmista. Sisäilmayhdistyksen mukaan oikea luku on kolme neljästä koulusta.\nKoulut näyttäisivät olevan huonoimmassa kunnossa. Seuraavaksi eniten vaurioita on terveydenhuollon ja sosiaalitoimen tiloissa ja päiväkodeissa. Helmikuussa julkaistun selvityksen mukaan kymmenen keskussairaalan pinta-alasta 15 prosenttia oli välittömän remontin tarpeessa.\nSelvityksen tehnyt professori Kari Reijula vaati valtakunnallista ohjelmaa sairaaloiden perusparantamiseksi, koska kosteusvauriot vaikuttavat työntekijöiden ja potilaiden terveyteen. Välittömät korjaukset maksaisivat 370 miljoonaa euroa.\nSuurin osa julkisten tilojen vaurioista johtuu rakennus- ja suunnitteluvirheistä. Lisäksi perusparannuksissa on säästetty, etenkin 1990-luvun laman aikaan.\nLievästä tukkoisuudesta krooniseen astmaan\nHuonon sisäilman terveyshaitat ovat ilmeisiä, joskin osin tuntemattomia. Työterveyslaitoksen työperäisten sairauksien rekisteriin on vuosittain kirjattu kymmeniä ammattitauteja, joiden aiheuttajana on ollut kosteus- ja homevaurioon liittyvä mikrobi. Niitä ovat esimerkiksi krooninen astma ja allergia.\nTavallisempaa on lievä oireilu, joka on yleensä nenän tukkoisuutta, vuotoa tai kutinaa. Uudellamaalla vuosina 1996–2000 tehdyssä laajassa kyselyssä viidennes 11 000 toimistotyöntekijästä ilmoitti tällaisista oireista. Joka kolmas valitti kuivasta tai tunkkaisesta sisäilmasta.\nSisäilman ongelmista johtuvat terveyshaitat on käännetty myös talouden kielelle. Professori Kari Reijula arvioi, että kaikkien sisäilmahaittojen kustannukset ovat 1,5 miljardia euroa vuodessa. Kosteus- ja homevaurioiden osuus on ehkä kolmasosa – joka tapauksessa satoja miljoonia.\nKustannuksia kertyy terveydenhoidosta ja menetetyistä työpäivistä. Iso menoerä aiheutuu siitä, kun vanhemmat jäävät kotiin homekoulussa tai -päiväkodissa sairastuneen lapsen vuoksi.\nKunnostus säästäisi terveysmenoja\nReijula laskee, että homeremonttien tekeminen kannattaa jo pelkästään kansantalouden näkökulmasta. Kunnostaminen maksaa itsensä takaisin.\n”Ongelmana on, että ne, jotka istuvat rahoituspäätösten päällä, ovat lyhytnäköisiä. Pitkän tähtäimen hyötyjä ei nähdä, koska päättäjät valitaan tehtäviinsä muutamaksi vuodeksi kerrallaan”, Reijula huomauttaa.\n”Se, mitä kauppa- ja teollisuusministeriö voisi sijoittaa kunnostuksiin, saataisiin moninkertaisesti takaisin sosiaali- ja terveysministeriön säästöinä.”\nKansanterveyslaitoksen tutkimukset puoltavat remontteja toisesta näkökulmasta: kun homekoulu kunnostetaan, lasten hengitystieoireet ja antibioottikuurit vähenevät puoleen.


D-vitamiini on vitamiini, jonka saanti voi olla vähäistä erityisesti talvikuukausina Suomessa. Tällöin D-vitamiinin saanti ravintolisistä saattaa olla tarpeen. D-vitamiini edistää kalsiumin ja fosforin normaalia imeytymistä/hyödyntämistä ja veren normaalia kalsiumtasoa sekä luiden, normaalin lihastoiminnan, hampaiden ja immuunijärjestelmän pysymistä normaaleina.\nMistä saadaan D-vitamiinia?\nOn kaksi tapaa saada D-vitamiinia: joko ruoan kautta tai pysyä auringossa kesäkuukausina, jolloin iho muodostaa D-vitamiinia auringonvalon avulla. Rasvaiset kalat kuin lohi, makrilli ja silli sisältävät D-vitamiinia. Muut vitamiinilähteet voivat olla kasvijuomat, maitotuotteet ja margariini, jotka on usein rikastettu D-vitamiinilla. Myös liha ja kananmunat sisältävät D-vitamiinia.\nKun emme altistu auringonvalolle talvikuukausina, on erityisen tärkeää saada D-vitamiinin täydennystä ravintolisästä tällä kaudella. Erityisesti tietyille ikäryhmille kuten lapsille ja yli 75-vuotiaille suositellaan D-vitamiinilisää ympäri vuoden.


Kukkatalo Kosmos on palveleva kukkakauppa Vantaalla\nKesällä palvelemme normaalisti, paitsi:\nPE 3.6 KLO 9 - 18\nLA 4.6 KLO 7 - 16\nTO 23.6 KLO 9 - 16\nPE 24.6 KLO 9 - 14\nLA 25.6 KLO 10 - 14\nKukkakauppamme sijaitsee Vantaan Hakkilassa Honkanummen hautausmaan kupeessa. Iso parkkipaikka edessämme takaa vaivattoman asioinnin myös kiireen hetkellä.\nKukkatalo Kosmoksesta saat kaikki kukka-asetelmat ja sidontatyöt eri elämänvaiheisiin, juhlahetkiin, iloon ja suruun. Tutustu palveluihimme, joita ammattitaitoinen ja hyväntuulinen henkilökuntamme tarjoaa aidosti asiakkaan toiveisiin keskittyen. Suunnittelemme ja toteutamme esimerkiksi tarkoituksiinne sopivan koristelun, joka tekee juhlastanne tai tapahtumastanne ikimuistoisen. Vain mielikuvitus on rajana!\nKukkatalomme on kuin värikäs kukkakimppu: kaunis ja runsas valikoimaltaan. Tule tekemään parhaat kukkalöydöt Kukkatalo Kosmokseen! Toimitamme kukat myös kotiovellesi tai yrityksellesi pääkaupunkiseudulla.\nTiesithän, että toimitamme halutessasi muistokukat Honkanummen siunaustilaisuuksiin. Ellet itse pääse hyvästelemään läheistäsi, toimitamme tilaamasi kukat Honkanummen kappeleille (5€). Tilauksen voit tehdä puhelimitse 09 823 0077 aukioloaikojemme puitteissa.\nToimitamme myös halutessanne kukkia haudoille Honkanummella.\nTervetulleeksi sinut toivottavat\nAsiakkaamme ovat arvioineet meidät Osuma-palvelussa Vantaan parhaaksi kukkakaupaksi. Ylpeinä tästä panostamme jatkossakin iloiseen palveluun ja sykähdyttävän ihaniin kukkasiin!


laulut sanoitukset (6)\nOliko Juicella ja Kirkalla yhteistyötä?\nNo ainakin sen verran että Juice sanoitti Kirkalle kolme laulua. Antti Hyvärisen säveltämä ja Juicen sanoittama Karthago oli mukana Suomen euroviisukarsinnoissa vuonna 1980. Kirkan esittämänä kappale sijoittui toiseksi Vesa-Matti Loirin Huilumiehen voittaessa. Kaksi muuta olivat käännöksiä. Stevie Wonderin "I Just Called to Say I Love You" sai suomalaiseksi nimekseen Soitin vain kun taas sua kaipaan. Sam Cooken "...26.12.2014 18:11Helsingin kaupunginkirjasto\nErik Lindströmin nuottijulkaisussa Kotimaista vanhaan malliin, osa 2  on sävelmä nimeltä ”Lehtolapsi”. Säv. Erik Lindström, san. Heikki Nopanen. Sävelmän sanat alkavat seuraavasti: "Muistoista kaunein on lapsuudestain, helmassa äidin kun uinua sain." 24.11.2014 13:03Helsingin kaupunginkirjasto\nLaila Kinnunen esittää italiankielisen biisin "Restera". Mistä löytyy sanat?\nLaila Kinnunen lauloi Liljankukan italiaksi nimellä Restera. Italiankielisen käännöksen teki aikoinaan Umberto Marcato, joka myös tulkitsi levylle oman versionsa. Resteran sanoitusta on kysytty meiltä aiemminkin ja kuten silloinen vastaaja totesi, sitä on vaikea löytää painettuna. Hän oli kuitenkin kielitaitoisten ystäviensä kanssa selvittänyt tekstin Marcaton YouTuben esityksestä. Ilmeisen pätevä litterointi...9.10.2013 12:22Helsingin kaupunginkirjasto\nHaluan löytää vanhan laulun sanat Vilho ja Bertta?\nLaulun sanat löytyvät esimerkiksi ”Suuren toivelaulukirjan” osasta kolme (Musiikki Fazer, Suuri suomalainen kirjakerho, 1979). Kirja löytynee useimmista kirjastoista. Sanat löytyvät myös esimerkiksi teoksesta ”Suuri kansanlaulukirja” (Warner/Chappell Music Finland, 1996) ja useista muistakin laukirjoista. Kirjojen saatavuuden HelMet-kirjoista voit tarkistaa osoitteesta http://www.helmet.fi etsimällä teoksen nimellä tai vaihtoehtoisesti kappaleen nimellä ”Vilho ja Bertta”.1.8.2010 12:00Helsingin kaupunginkirjasto


PolishDream: syyskuuta 2013\nPiiitkään oon sitä miettinyt ja ajatellut, että ehkä joskus.\nNo, se päivä oli tänään. Ja kuten kuvittelinkin, ei se todellakaan ollut mikään helppo nakki.\nKäsiin tuli vähä eri värit ja osa kuvioista onnistui ja osa ei. Mutta kivaa oli ja joskus ehkä uudestaan ;)\nSmalto Bianco perla\nLähettänyt Mia klo 16.36 9 kommenttia:\nTunnisteet: essie, Flormar, OPI, seche vite, smalto, vesimarmorointi\nTuli vastustamaton hinku saada sekä kimallusta että leimailuja taas kynsille.\nLaatikon perukoilta löysin kovin kimaltavan ja omaan makuun jouluisen lakan, joka sai niskaansa varmaan litran ohentajaa :D Oli meinaan aikamoista tahnaa tämä ihana Holiday Splendor.\nLeimaukset tein Konadin mustalla ja samaisesta XL-laatasta B, kuin noi edellisetkin leimat.\nYllättävän hyvin sain leimaukset onnistuun. Onhan näissä paljon parantamisen varaa toki, mutta tykkään näistä =)\nMutta mikäs siinä on, kun viilaan kynsiä lyhyemmäksi ja mielestäni ne on hyvät, niin lakattuani ne huomaan, että nehän on ihan mitä sattuu. Pari kynttä on selkeesti ihan vinoja ja pituudetkin on vähän sinne päin..\nTunnisteet: Color Club, essie, konad, seche vite\nTänäänkin on vuorossa syksyisen oloista lakkausta.\nOtsikko tulee näppärästi lakasta, joka siis on Orlyn Nite Owl :D\nAlla taisi olla Seche Base, jollen ihan väärin muista. Sen Nfu:n aluslakan saa heittää meneen, ihan paska suoraan sanottuna. Kaikki lakat kaljuuntuu, kun sitä on alla =( Nyt ostin uuden Essien All in one basen, koska siitä ainakin olen pitänyt.\nMutta siis näihin, laitoin 2 kerrosta sitä Orlyn Nite Owlia,\npäälle leimaus Konadin Ruskealla,\nrunsaasti seche viteä.\nLähettänyt Mia klo 10.26 8 kommenttia:\nTunnisteet: orly, seche base, seche vite\nOo, lakkasin nämä eilen ja jo nyt kirjoitan =) Olisikos pientä edistymistä havaittavissa ;)\nIhan normaalilla tasolla mun kynsifiilis ei vielä ole, mutta huomattavasti paremmalla tolalla kuitenkin. Sekin auttaa, kun jalan kanssa pystyy jo melkein normaalia elämää viettämään, urheilut ja työt eivät tosin vielä kuulu kuvioon. Sen verran on kipeä ja jäykkä vielä. Mutta hiljalleen sinnepäin ollaan menossa!\nAsiasta oleelliseen, eli kynsiin. Syksy tekee tuloaan kovaa vauhtia lämpöisistä ilmoista huolimatta ja kynnetkin pääsivät syksykuosiin. Lakkalaatikosta valikoitui Opi:n Tease-y Does It, aivan ihana lakka <3 Ja piiiitkästä aikaa laitoin siirtokuvat! Ne ei olleet ihan sen väriset, mitä olisin halunnut. Täytyy siis kartuttaa siirtokuvavarastoa ;)\nLähettänyt Mia klo 10.22 6 kommenttia:\nTunnisteet: OPI, seche vite, siirtokuvat\nNo oonpahan sentään viikko sitten kynnet lakannu ja jopa nyt saan aikaiseksi ne julkaista.. hyi mua. No, parempi myöhään ku ei milloinkaan :D\nTeki mieli tehdä ranskis jollain hempeällä värillä, ja koska en osannut päättää niin tein erivärikynnet.\nTykkään kovasti ja ovat edelleen ihan hyvät, essien lakkoja kun käytin. Nyt vaan kynnet tuntuu liian pitkiltä, joten viikonloppuna iskee todennäköisesti lyhennysoperaatio!\nAi niin, oli mulla kuva vielä Isadoran Pool Crushistakin, kun sen hommasin myös. Kuva alimmaisena.\nLähettänyt Mia klo 16.59 2 kommenttia:\nTunnisteet: essie, Isadora, lumene, ranskis, seche vite\nLähettänyt Mia klo 10.59 4 kommenttia:


Kuivat hiukset? Noin 89% naisista kärsii tästä! Ongelmasta voi päästä eroon tarttumalla merilevän voimaan. Palauta terveys, kiilto ja uskomaton pehmeys hiuksiin kosmetologian arvokkaan luonnollisen ainesosan avulla!\nNanoil Algae Hair Mask – merilevä ja sen elvyttävä voima\nHiukset altistuvat kuivumiselle päivittäin. Vesimolekyylien on valitettavasti helppo karata hiuksista, etenkin jos hiukset ovat korkeahuokoiset ja hiusten suojakerros on koholla. Tässä tapauksessa hiusten kosteuttamisesta tulee haaste. Hiusten eloisuuden ja hehkun menettäneet tunnistavat ongelman ja sen vaikeuden hyvin. Föönaaminen ja muotoilu sekä ulkona kävely kovassa tuulessa ovat muutama esimerkki hiusten kuivuuteen johtavista tekijöistä. Onneksi merilevää sisältävän kosteuttavan hiusnaamion käyttäminen on hyvä tapa hoitaa ongelmaa. Elvytä ja kosteuta hiuksia nopeasti ja tehokkaasti! Kun hiusten kosteustasapaino on riittävä, hiukset ovat myös suojassa päivittäin hyökkääviltä ulkoisilta tekijöiltä. Merilevä tarjoaa arvokkaan veden lisäksi myös voimakkaita hivenaineita ja muita hiusten terveydelle ja vahvuudelle tärkeitä ainesosia.\nNanoil Algae Hair Mask. Minkälaisille hiuksille ne sopivat?\nNanoilin hiusnaamio merilevällä sopii kosteutta ja elvytystä kaipaaville hiuksille. Tämä on täydellinen kauneustuote, joka muuttaa ja parantaa kuivien, elottomien, heikkojen, kankeiden ja energiaa kaipaavien hiusten ulkonäköä ja kuntoa.\nNanoil Algae Hair Mask. Mitä ainesosia siinä on?\nTämä hiusnaamio tarjoaa monia erilaisia merestä saatavia hivenaineita. Toisin sanoen, Nanoil -hiusnaamio hyödyntää merilevää kosteuttaakseen hiuksia. Toinen ainesosa – pantenoli – tunnetaan hiustenhoitokyvyistään ja tuloksena on elvytetyt, sileät ja kiiltävät hiukset. Näiden kahden ainesosan lisäksi Nanoil Algae Hair Mask sisältää myös glyseriiniä, joka auttaa hivenaineita imeytymään hiuksiin nopeammin ja syvemmälle. Lisäksi glyseriini kosteuttaa hiuksia.\nNanoil Algae Hair Mask. Mitä vaikutuksia voi odottaa?\nPalauttaa luonnollisen kiillon hiuksiin\nTakaa kauniin ja eloisan värin, ehkäisee värin haalistumista\nRavitsee syvästi merilevän hivenaineiden ansiosta\nTekee hiuksista sileät latistamatta niitä\nNanoil Algae Hair Mask. Miten sitä käytetään?\nVaikka Nanoil Algae Hair Mask tarjoaa ammattitason hiustenhoitoa, se on kotihoitotuote. Sitä käytetään kerran viikossa levittämällä kosteille ja puhtaille hiuksille. Hiusnaamio jätetään hiuksiin 15 minuutiksi ja huuhdellaan pois. Naamion jälkeen hiukset voi muotoilla ja käsitellä normaaliin tapaan, esimerkiksi föönaamalla. Helppokäyttöisyys ja lyhyt vaikutusaika tekee Nanoilin hiusnaamiosta täydellisen hiustenhoitotuotteen kotioloihin.\nLisäksi Nanoil Algae Hair Maskia voi käyttää yhdessä kauneusöljyjen kanssa – tällöin hiusnaamio levitetään luonnollisella öljyllä käsiteltyihin hiuksiin. Näin hiusnaamio myös auttaa irrottamaan öljyn hiuksista.\nNanoil Algae Hair Maskia on käytettävä kerran viikossa mutta erittäin vaurioituneisiin hiuksiin sitä voi levittää 3-4 päivän välein, kunnes toivotut tulokset ilmaantuvat.\nNanoil Algae Hair Mask. Viimeiset sanat.\nHiusnaamio merilevällä Nanoililta on täydellinen ammattitason hiustenhoitotuote kotikäyttöön. Siinä on miellyttävä tuoksu ja se säilyy kauan. Nanoil -hiusnaamion säännöllisen käytön positiivisten vaikutusten puolesta puhuu monet arvostelut ja kommentit – sekä tehokkaasta toiminnasta että pitkäkestoisista vaikutuksista puhutaan. Kokeilkaa ihmeessä Nanoil Algae Hair Maskia! Käykää sivustolla www.nanoil.fi ja auttakaa hiuksenne upean näköisiksi!\nTags: kosteuttava hiusnaamio merilevällä, kuivat hiukset vinkit, miten korjata kuivat hiukset, Nanoil Algae Hair Mask hyödyt, Nanoil Algae Hair Mask inci, Nanoil Algae Hair Mask käyttö, Nanoil Algae Hair Mask kommentit, Nanoil Algae Hair Mask levitys, Nanoil Algae Hair Mask vaikutukset


Suomen Ilmailuliiton ensi vuoden päälentonäytös järjestetään Porissa | Radio Pori\n22.9.2021, 10:19 – päivitetty 22.9.2021, 12:51\nSuomen Ilmailuliiton päälentonäytös 2021 järjestettiin Helsingin Kaivopuistossa elokuussa. Kaivari 21 -näytöksessä oli kymmeniä tuhansia kävijöitä. Kuva: Siri Saarinen\nSuomen Ilmailuliiton vuoden 2022 päälentonäytös järjestetään kesäkuussa Porissa. Näytös järjestetään yhteistyössä Porin kaupungin ja muiden paikallisten toimijoiden kanssa. Ilmailuliiton puolesta kokonaisuuden koordinoinnista vastaa Suomen Ilmailunäytös Oy, joka on Ilmailuliiton kokonaan omistama yhtiö.\nLentonäytöksestä aiheutuu aina melua. Asia huomioidaan huolella näytöksen suunnittelussa mahdollisimman pienen haitan takaamiseksi. Lentonäytöksen tarkempi ajankohta ilmoitetaan myöhemmin.


500 000 suomalaista tuloloukussa – työtä ei kannata ottaa vastaan – Stara\n500 000 suomalaista tuloloukussa – työtä ei kannata ottaa vastaan\nLifestyle 13.2.2022, 14:00 · Terhi Piiroinen\nKannustinloukku terminä tarkoittaa yleisesti tilannetta, jossa taloudelliset kannustimet työn tekemiseen ovat huomattavan alhaiset. Kun töihin ei taloudellisesti kannata mennä, on henkilö tällöin kannustinloukussa.\n– Kannustinloukut jaetaan kahteen osaan. Tuloloukku on tilanne, jossa henkilön ei välttämättä rahallisesti kannata tehdä lisätöitä. Työttömyysloukku puolestaan viittaa tilanteeseen, jossa henkilön ei kannata edes ottaa työtä vastaan. Kummassakin tapauksessa merkittävä osa työn tuomasta tulonlisäyksestä saattaa mennä etuuksien pienenemiseen, asiakasmaksujen nousuun ja veroihin, Elinkeinoelämän tutkimuslaitos ETLAsta kerrotaan.\nTuoreen Etla-tutkimuksen mukaan tuloloukussa oli viime vuonna yli puoli miljoonaa suomalaista eli 23 prosenttia työllisistä. Työttömyysloukussa oli yli 136.000 suomalaista.\nTyöttömyysloukun rajana käytetään sitä, että käteen jäävä tulo kasvaa korkeintaan 20 prosenttia bruttotuloista. Ansiosidonnaista työttömyysturvaa saavien taloudelliset kannustimet työllistyä ovat keskimäärin heikommat kuin Kelan työttömyystukia saavien. Tutkimustulosten mukaan keskimääräinen työllistymisveroaste Suomessa on 69 prosenttia, sanoo Etlan tutkija, VTT Päivi Puonti.\nTilanteessa, jossa työtä ei välttämättä kannata ottaa vastaan, ovatkin todennäköisemmin lapsiperheet sekä asumis- tai toimeentulotukea saaneet perheet. Kannattaa myös muistaa, että tyypillisesti työssä käyvä suomalainen menettää lisätuloistaan melkein puolet korkeampien verojen, maksujen ja menetettyjen etuuksien vuoksi.\n– Tutkimus kertoo suomalaisen hyvinvointiyhteiskunnan kannustinongelmista. Ei siitä, kuinka paljon tämän hetken työllisyyttä voitaisiin parantaa kannustinloukkuja purkamalla. Silti tulokset osoittavat, että meillä on 50–100.000 työtöntä, joiden ei kannata rahallisesti ottaa työtä vastaan, muistuttaa Etlan toimitusjohtaja Aki Kangasharju.


Kasvua ja kansainvälistymistä Elinkeinot murroksessa -hankkeesta - Etelä-Savo – Saimaan Maakunta\nDI Riikka Tanskanen aloitti 5. kesäkuuta 2019 työnsä maakuntaliiton Elinkeinot murroksessa (ELMO2) hankkeen projektipäälikkönä. Hanke keskittyy Etelä-Savon älykkään erikoistumisen strategian edistämiseen maakunnan vahvuusalueilla - metsä, vesi ja ruoka. Käytännössä Riikka etsii uusia toimintamalleja ja ratkaisuja Etelä-Savon elinkeinoelämän kasvuun, kansainvälistymiseen sekä innovaatioyhteistyöhön maakunnan yritysten ja tutkimus-, kehitys ja innovaatiotoimijoiden kanssa. Maakuntaliitosta hankkeen taustatiimissä ovat kehittämispäällikkö Tomi Heimonen ja kehittämispäällikkö Anne Kokkonen.\nMaakunnan Elinkeinot murroksessa -hanke kytkeytyy Itä- ja Pohjois-Suomen laajempaan yhteistyöhankkeeseen Itä-ja Pohjois-Suomen Elinkeinot murroksessa – Strategiasta käytäntöön, joka on käynnistymässä Lapin liiton vetovastuulla. Itä- ja Pohjois-Suomen yhteistyö ja vahvat keskusteluyhteydet EU:n suuntaan avaavat uusia näköaloja arktisten, harvaan asuttujen alueiden sisäiselle ja ulkoiselle yhteistyölle. Tarkoituksena onkin vahvistaa klustereita, etsiä yhteistyökumppaneita ja benchmarkata hyviä toimintamalleja myös laajemmin kansallisesti ja kansainvälisesti.\nEtelä-Savon ELMO2 -hankkeessa yhtenä keskeisenä tavoitteena on myös parantaa maakunnan toimijoiden ja yritysten tietoisuutta ja mahdollisuuksia päästä hyödyntämään nykyistä paremmin kansainvälisiä, kansallisia ja alueellisia rahoitusmahdollisuuksia.\nLinkki Etelä-Savon älykkään erikoistumisen strategiaan (.pdf)\nLinkki Itä- ja Pohjois-Suomen maakuntien yhteiseen älykkään erikoistumisen strategiaan (.pdf)\nLisätietoja: Projektipäällikkö Riikka Tanskanen, puh. 040 549 1681, kehittämispäällikkö Tomi Heimonen, puh. 050 522 8587 ja va. kehittämispäällikkö Anne Kokkonen, puh. 044 770 0512.


home & away: kuvia viime viikolta\nTässä pikkasen kuvia ekalta viikolta töistä kun valmisteltiin lauantain Artecho-tapahtumaa sekä kuvia itse tapahtumasta.\nTää on tiistailta kun olin ensimmäistä päivää töissä ja jäin toimistolle auttamaan Gracias Córdoba -lipun tekemisessä. Heijastettiin kirjaimet ja logo lakanalle, jotta voitiin sitten piirtää ne siihen.\nTässä kuva perjantailta kun väritettiin lipun logo valmiiksi toimiston keittiön lattialla.\nNäitä sprayattiin perjantaina ja liimattiin maahan alueelle, jossa Artecho järjestettiin.\nTässä kuva Buen Pastorilta, jossa oltiin koko lauantaipäivä. Takana näkyy pöydät, jonka päällä on meijän rakentamat talot.\nTässä muutamia valmistuvia ja jo valmiita taloja..\nTässä suuriosa lauantain techeroista. Takana valmis lippu, joka me yhdessä ohikulkijoiden kanssa väritettiin valmiiksi päivän aikana.\nLähettänyt aNNiKa klo 03:05\nTunnisteet: Argentiina, Córdoba, Techo, työt\nLaura 8. syyskuuta 2009 klo 7.59\nTosi makee toi talo johon on maalattu mustavalkonen miehen kasvot! Ja kiitoksia, maili tuli!! :)\n//aNNiKa 8. syyskuuta 2009 klo 17.20\nJoo, se oli yks mun lemppareista. Se on oikeestaan nuoren tytön kasvot, mutta vähän huono kuvakulma tossa kuvassa. :D


Kesä tulee – loppuviikolla jopa hellettä - Kotimaa - Uutiset - MTV.fi\nKesä tulee – loppuviikolla jopa hellettä\nKotimaa Julkaistu 12.05.2013 21:50 (Päivitetty 13.05.2013 09:02)\nEnsi viikon lopulla ympäri maata saadaan todennäköisesti nauttia hellepäivistä. Kuvituskuva.\nAlkavalla viikolla saattaa helleraja paukkua jossakin päin eteläistä Suomea. Alkuviikolla joudutaan kuitenkin kestämään vielä sateita, ennustaa MTV3:n meteorologi Visa Salojärvi.\nViikko alkaa epävakaisena ja ympäri maata voi tulla sadekuuroja.\n– Sadekuurot liikkuvat Suomen yli kohti koillista, kertoo Salojärvi.\nEtelä-Suomessa lämpötila kipuaa silti alkuviikollakin 20 asteen tuntumaan sisämaassa.\nKeskiviikko tuo mukanaan kesäisen sään koko Suomeen. Samalla saavat viimeisetkin pohjoisen lumet kyytiä.\n– Suomeen tulee keskiviikkona korkeapaine ja sää muuttuu laajalti aurinkoiseksi. Samalla lämmin ilma leviää Lappiin saakka.\nMeteorologin arvion mukaan loppuviikosta saattaa jopa 25 asteen helleraja rikkoutua.\nLätkäfanitus on leppoisaa: Make hockey, not war Ruplakauppa on otettu ilolla vastaan Etelä-Karjalassa


VARANASI - HINDUJEN PYHÄ KAUPUNKI - Shanghaitar - Vuodatus.net -\nVARANASI - HINDUJEN PYHÄ KAUPUNKI\nEdessämme on vain 1,5 tunnin lento Kajurahosta Varanasiin. Varanas on yksi maailman vanhimpia kaupunkeja ja siellä asuu n. 4 miljoonaa ihmistä. Lento on myöhässä pari tuntia, joten kiirettä pitää Varanasissa hotelliin majoittumisen ja Ganges-joen aarti - auringonlaskun seremoniaan ehtimisen kanssa. Uusi opas kuljettaa meitä välillä kädestä pitäen kaaosmaisen liikenteen seassa. Pimentyvässä illassa yritämme varoa astumasta joka puolella oleviin tuoreisiin ja vähän kuivaneimpiin lehmänlantakasoihin. Auton jouduimme jättämään kauemmaksi joenrannasta.\nIllan jo pimennyttyä, emme kameroinemme pysty oikein enää kuvaamaan.\nIhmismeri virtaa kohti rantaa. Ostamme kynttilöin ja kukin koristellut lautaset, päästääksemme ne Gangesin hämärtyvään veteen. Seremonia on jo alkanut, kun nousemme muiden turistien tavoin veneeseemme, seurataksemme vedestä käsin pappien rannalla toimittamaa äänekästä seremoniaa; eri suuntaa kumarteluja, kellojen kilkatusta, rummutusta ja laulumaista puhetta, josta emme ymmärrä mitään.\nPyhiinvaeltajia saapuu vuosittain suurin joukoin Varanasin pyhään kaupunkiin. Nämä munkit tulivat Thaimaasta.\nNäytelmä toistuu Gangesilla joka aamu ja ilta kymmenien tuhansien paikallisten asukkaiden ja turistien todistaessa näytelmää. Varanasi on hindujen pyhiinvaelluskohde ja jokainen hindu toivoo voivansa edes kerran elämässään puhdistautua pyhän Ganges-joen vedessä. Nykyisin joki on kolibakteerien saastuttama. Liekö osansa sillä, että kuoltuaan kaikki pyhät miehet ja pyhät lehmät, samoin kuin pienet lapset, odottavat äidit, spitaaliset sekä käärmeen puremat heitetään virtaan polttamatta, vain suurikokoinen kivi painolastinaan.\nSaman joen rannalla toimivat ammattipesijät. Ei tehnyt mieli laittaa pesulaan yhtäkään vaatekappaletta.\nHotellissa nautitun illallisen jälkeen paneudumme pehkuihin valmiina aikaiseen ylösnousuun ennen klo 5:ttä. Aamuhämärissä laskeudumme kiviportaita meitä odottavaan veneeseen seurataksemme hindujen puhdistautumisriittejä pyhässä Gangessissa. Kylpijät tuovat uhrilahjansa nousevalle auringolle. Kolmen kilometrin matkalla on laitureita ja kiviportaita, osa niistä toimivat ruumiinpolttopaikkoina.\nNaiset kylpevät omissa ryhmissään ja kuten kuvasta näkyy: veteen mennään vaatteet päällä. Tosin näimme, että heillä oli mukanaan kuivat vaatteet, jotka he näppärästi vaihtoivat rannalla.\nMonilla hallitsijoilla on palatsinsa Gangesin rannalla mm. Nepalilla.\nVarsinaista polttoaluetta emme saaneet kuvata, koska siellä oli seremoniat käynnissä.\nRuumiita tuodaan Varanasiin poltettavaksi kaikkialta Intiasta, joten polttaminen on lähes ympärivuorokautista. Yhden ruumiin polttamiseen tarvitaan 200-300 kg puuta, joista halvin, sekapuu, maksaa 200 rupiaa kg. Saamme seurata , mutta emme kuvata, ruumiinpolttoa sen eri vaiheissaan. Vieressä on talorahjä, johon jotkut ovat tulleet odottamaan kuolemaansa, toivoen, että joku polttaisi heidän ruumiinsa ja heittäisi tuhkan Gangesiin. Polttoseremonioitten esittelyillä kustannetaankin näitten varattomien ruumiinpolttajaiset keräämällä "vapaaehtoinen" puukilo-maksu. Palaamme hotelliimme kapeitten kujien kautta, toivoen, ettei pyhä lehmä etuoikeuksineen astele vastaamme kaikkein kapeimmilla kujilla.\nTäällä buddhismin syntysijoilla saamme kuulla ja nähdä seinämaalauksin Buddhan tarinan.\nVaranasi on myös buddhalaisuuden keskus. Siddhartha Gautama, joka eli ja vaikutta noin 500 vuotta ennen Kristusta, syntyi kuninkaanpojaksi. Hän luopui kaikista rikkauksistaan ja lähti varkain yöllä kotoa, jättäen vaimonsa ja juuri syntyneen esikoisensa. Buddha vaikutti juuri Varanasissa, jossa hän puun alla meditoiden etsi ja saavutti valaistumisen ja piti siellä myös ensimmäiset opetuksensa. Paikka tunnetaan nimellä Sarnath Dhamek Stupa. Paikalle syntyi 1500 munkin pienoiskaupunki, jonka rauniot ovat yhä nähtävissä. Buddhan elämää esitellään vieressä sijaitsevassa Arkeologisessa museossa.\nVielä ehdimme poiketa paikallisessa silkkitehtaassa, jossa yksi viidestä silkinkujaperheestä koko Intiassa: isosiä, isä ja poika, täysin ulkomuistista kutovat hienointa silkkiä vain 3 cm päivässä. Ei ihme että varsinkin käsinkudottu silkki maksaa. Täällä Kiinassa olemme nähneet jo koneellista sekä reikäkortein ohjelmoitua kutomista.\nKutominen tapahtuu nurjalta puolelta ja isoisä, 75v on avainasemassa. Kun hän kuolee, ei tälläkään tehtaalla ole enää kasikudontaan jatkajaa. Nuoria työ ei kiinosta.\nAivan suotta ei ole sanottu, että Varanas´ia ei voi kuvata se täytyy itse kokea.\nLounaan jälkeen matkasimme jälleen lentokentälle odottamaan Delhin konetta.\nLähettänyt: Shanghai - 7.11.2007 klo 01.44


== ADO16 tärkeitä vuosilukuja ja triviaa == * 1962 maaliskuu: Ensimmäiset Morris 1100 ja MG 1100 autot valmistuvat BMC:n Cowleyn tehtaalla. * 1962 15. elokuuta: Morris 1100 4-ovinen saloon tulee myyntiin Britanniassa. 2-ovinen saloon on vain vientimallistossa. * 1962 2. lokakuuta: MG 1100 4-ovinen saloon tulee myyntiin Britanniassa. 2-ovinen saloon on vain vientimallistossa. MG 1100:n moottori oli BMC A-sarjan kaksikaasuttiminen versio, teholtaan 55 hv. Sisustus oli Morrista paremmin varusteltu. * 1962 marraskuu: Takaroiskeläpät tulevat vakiovarusteeksi molempiin malleihin. * 1963 huhtikuu: ADO16:n Italiassa valmistettu versio, Innocenti IM3 esitellään . Keulan ilme ja puskurit olivat erilaisia ja sisustus ylellisempi kuin alkuperäisessä versiossa, polttoainesäiliön täyttöputken suu oli läpän alla. IM oli lyhenne sanoista Innocenti-Morris, numero 3 kertoi kyseessä olevan kolmas BMC:n malli, jota Innocenti valmisti. * 1963 syyskuu: Austin 1100-malli esitellään. Ulkonkönsä puolesta malli poikkeaa Morriksen vastaavasta erilaisen maskin ja konepellin Austinin tuolloin käyttämän vaakunatunnuksen osalta. Myös sisustus ja kojelauta ovat erilaiset kuin Morriksessa. * 1963 lokakuu: Vanden Plas 1100 esitellään. Varustukseltaan se sijoittui aikansa edustusautoluokkaan. Kojelaudassa oli pähkinäpuuviilu, samoin ovien yläosassa sekä etuistuinten selkänojien takapuolella olevissa esiintaittuvissa pöydissä. Istuimet olivat Connolly nahkaa, matot paksut ja pehmeät Wilton-matot ja kattoverhoilu West of England- villakangasta. * 1963 lokakuu: Kaikkien mallien tuulilasin pesulaitteen pullo sijoitetaan suojaisempaan paikkaan, estämään sen jäätyminen. * 1963 marraskuu: Tekstiilimatto korvataan kumimatolla. * 1964 17. helmikuuta: Morris 1100 tulee myyntiin Australiassa. * 1964 syyskuu: Kaikkiin malleihin tulee jousilevykytkin kierrejousikytkimen tilalle, tehokkaampi lämmityslaite, tuulilasin häikäisysuojiin kevyesti rypytetty pintamateriaali ja ohjaamon taustapeili vaihtuu metallisesta muovikuoriseksi. * 1964 12.–22. maaliskuuta: Innocenti I4 esitellään Torinon Autonäyttelyssä. Keulan ilme on samankaltainen Brittiläisen emomallin kanssa, etuvilkkujen linssit ovat kirkkaat. * 1964 loppu - 1965 alku: USA:n markkinoilla esitellään MG Princess, joka on varustukseltaan yhteneväinen sisarmalli Vanden Plas Princess 1300:n kanssa. Vain 154 autoa myydään. * 1965 tammikuu: Crayford-koritehdas valmistaa ADO16 estate-vesion, noin vuosi ennen tehtaan "virallista" mallia. * 1965 syyskuu: Wolseley 1100 ja Riley Kestrel esitellään, mallit ovat tekniikaltaan samanlaisia kuin sisarmalli MG 1100. Wolseleyn kojalaudassa on nauhamallinen nopeusmittari vaakatasossa, Rileyn mittarit ovat pyöreät ja varustukseen kuuluu kierroslukumittari. * 1965 lokakuu: Neliportainen automaattivaihteisto tulee valinnaisvarusteeksi Austin- ja Morris-versioihin. * 1965 loppu: Koripaja Creech Motors esittelee ADO16:sta Mystique-nimisesen hatchback-version yksiosaisella takaluukulla ja taittuvalla takaistuimen selkänojalla. * 1966 maaliskuu: Estate-mallit Morris 1100 Traveller ja Austin 1100 Countryman esitellään Geneven Kansainvälisessä Autonäyttelyssä. * 1966 toukokuu: Kaikkiin 1100-malleihin tulee makuuasentoon kaatuvat etuistuimen selkänojat. Traveller ja Countryman-malleissa, joiden takaistuimen selkänoja on taittuva, saadaan näin aikaan makuutilat kahdelle. * 1966 heinäkuu: Innocenti IM3S esitellään. Puskurin kävyt poistuvat ja maskin ulkonäkö muuttuu. * 1966 keskivaiheilla: Longbridgen suunnitteluosasto kehittää hathcback-version, joka ei tule kuitenkaan myyntiin Euroopassa. Sitä ryhtyy valmistamaan BMC-Australia nimellä [[:en:Morris Nomad|Morris 1500 Nomad]], kesäkuussa 1969. * 1966 syyskuu: Morris 1100:n valmistus Espanjassa alkaa, mallissa käytetään Innocentin toimittamaa sisustusta. * 1967 alkuvuosi: Irlantiin toimitetaan 264 auton CKD-sarja MG 1100 2-ovista saloon-mallia. Knock-down kit eli CKD (Complete knock-down) on teollisuuden tavarantoimitustapa, jossa tuotteen komponentit valmistetaan emotehtaalla ja loppukokoonpano tapahtuu muualla, yleensä tytäryhtiön toimesta. * 1967 toukokuu: BMC-Etelä-Afrikka aloittaa Austin 1100 Countryman ja Morris 1100 Traveller-mallien valmistuksen. * 1967 kesäkuu: 58 hv yksikaasuttiminen 1275 cc moottori tulee valinnaisvarusteeksi MG, Riley, Vanden Plas ja Wolseley -malleihin. Tällä optiolla varustetut autot tunnisti 1275-merkistä. * 1967 kesä: MG 1100:n USA:n myynti loppuu. Austin 1100 korvaa sen kunnes Austin America tulee myyntiin vuonna 1968. USA-versio Austin 1100-mallista varustetaan samanlaisella mittaristolla kuin on tulevissa Morris / Austin 1100 ja 1300 Mk II De Luxe-versioissa. * 1967 elokuu: 1275 cc -moottorilla varustetun Morris 1100 S:n valmistus alkaa Australiassa. * 1967 lokakuu: 1100 Mk II mallit tulevat markkinoille. Saloon malleissa korin peräevät pienenevät ja takavalojen malli muuttuu laakeammaksi, estate-mallien peräevät ja takavalot pysyvät entisenlaisina. Peltivanteisiin tulee tuuletusreiät ja etulokasuojiin suuntavilkut. Austin ja Morris-mallien keulan ilme muuttuu, uuden leveämmän maskin myötä. Austin ja Morris-merkit siirtyvät konepelliltä maskiin. Sisustus uudistetaan ja Morriksen kojelauta on nyt samanlainen kuin Austinin, musta ja röpöpintainen. Kojelaudan katkaisimet muuttuvat keinumallisiksi vipumallisten sijaan. Estate-version kylkilistan keskelle tulee puukuviointi. Markkinoille esitellään 1300-malli, joka on muutoin samanlainen kuin 1100 Mk II, mutta varustettu 1275 cc, 58 hv -moottorilla ja erilaisella maskilla. Nyt Morris, Austin ja MG 1300-mallit ovat saatavilla sekä kaksi- että neliovisina versioina kun Riley, Vanden Plas ja Wolseley vain neliovisina. MG, Riley, Vanden Plas, Wolseley-malleihin on nyt saatavilla automaattivaihteisto. Koripaja Jensen esittelee Lontoon Autonäyttelyssä Austin 1100 Countrymanin pohjalta tehdyn convertible-version. * 1967 marraskuu: Viidenkymmenen auton erä 1100 vaneja valmistuu. Malli ei kuitenkaan tule sarjatuotantoon. * 1968 kesäkuu: Ilman tehtaan etukäteisilmoitusta ostajille käy ilmi että MG:n, Rileyn, Wolseleyn ja Vanden Plasien manuaalivaihteiset versiot on varustettu BMC:n tehokkaammalla tuplakaasutinversiolla 1275 cc-moottorista. Automaattivaihteisissa versioissa sensijaan oli edelleen yksi kaasutin. * 1973 toukokuu: ADO16:n seuraajaksi tarkoitettu Austin Allegro tulee myyntiin, ADO16:n valmistus jatkuu rinnan Allegron kanssa vielä yli vuoden ajan. * 1974: Vielä tuotannossa olleiden ADO16-mallien valmistus Britanniassa päättyy.


Yhdistyksestä - Lappeenrannan Ilmailuyhdistys Ry Yhdistyksestä - Lappeenrannan Ilmailuyhdistys Ry\nAerospool WT-9 LSA // OH-DLI\nDiamond DA40D // OH-TDI\nPPL(A) moottorilennon lupakirjakoulutus\nJanus C // OH-719\nLS4-a // OH-710\nASW-24 WL // OH-791\nJäsenhakemus ja hinnasto\nLappeenrannan Ilmailuyhdistys on perustettu vuonna 1932. Kerhossamme harrastetaan purje- ja moottorilentoa sekä myöskin ultrakevytilmailua, riippuliitoa sekä lennokkeja. Kerhon omistamaan lentokalustoon kuuluu kaksi moottorikonetta ja neljä purjelentokonetta.\nLiy järjestää vuosittain kursseja lentolupakirjaa haluaville. Talven aikana pidetään teoriakurssit moottorilennon yksityislentäjän lupakirjaa (PPL) ja purjelentäjän lupakirjaa (GPL) varten. Lisäksi järjestämme jatkokoulutusta näissä lajeissa.\nKerhossamme toimii noin 160 jäsentä. Tärkein toiminta on tietenkin itse harrastus – lentäminen. Tämän lisäksi järjestetään erilaisia tempauksia, talkoita ja varainkeräystä joitten tavoitteena on ilmailun edistäminen. Talkoovoimin on vuosien saatossa järjestetty useita lentonäytöksiä ja ilmailutapahtumia.\nVapaaehtoinen lentopelastustoiminta (VaPePa) on myös merkittävä osa Lappeenrannan Ilmailuyhdistyksen toimintaa. Lappeenrannan SAR- sekä palolentotukikohta sijaitsee Lappeenrannan lentoasemalla ja kerhomme vastaa sen toiminnasta. LIY:llä on tällä hetkellä 24 henkilöä koulutettuna etsintäkoneen miehistöksi ja heistä yhdeksällä on oikeus toimia SAR-lentäjänä operatiivisessa tilanteessa.\nKerhomme toimitilat sijaitsevat Lappeenrannan lentokentän laidalla, jossa on kahvio, luokkahuone, huoltotilat sekä lentokonehalli.\nTervetuloa tutustumaan toimintaamme !\nIlmailupäivän lentonäytösosuuden ohjelma 31.7.2021 klo 14.00 – 18.00\nTexan ”Tricky Mare” mukaan lentonäytökseen la 31.7.2021\nSaapuminen, pysäköinti ja poistuminen\nLentonäytösristeily la 31.7.2021 klo 21.30 – 00.30\nFly-In taitolentokisojen ja lentonäytöksen aikana\nSponsored by Saimaan Turvaxi\nMETAR // TAF\nEFLP 210350Z AUTO 09007KT CAVOK 05/M02 Q1015\nTAF TAF EFLP 220228Z 2203/2216 VRB03KT CAVOK TEMPO 2203/2207 3000 BCFG